
Προλετάριοι όλων των χωρών, 

Επίσκεψη Πριμακόφ 
Συνέντευξη Ματβιένκο στην ΈΒ. Ωρα" 


ΟΙ ΡΩΣΟΙ ΦΑΣΙΣΤΕΣ 
ΚΛΙΜΑΚΩΝΟΥΝ ΤΗΝ ΕΠΕΜΒΑΣΗ 

ΤΟΥΣ ΣΤΗΝ ΕΛΛΑΔΑ 


Τ ην ώρα που το ρωοόφιϋο τμήμα της ΝΑ με ε 
πικεφαϋής τον μικρό Καραμανηή διασπάει αυ 
τό το κόμμα, την ώρα που το ΠΑΕΟΚ σπαράο- 
οεται ακόμα βαθύτερα από την ίδια αντίθεση και κυ¬ 
ρίως την ώρα που η ρώοικη ιμπεριαλιστική στρατη¬ 
γική σημειώνει μια πελώρια διπλωματική νίκη, ο ρώ- 
σος υπουργός των εξωτερικών πριμακόφ, βρίσκεται 
στην Αθήνα. 

Στη γενική ταχτική της Ρωσίας είναι ώσπου να βά¬ 
λει για τα καλά το ποδάρι της σ' ένα μέρος να μην 
κάνει πολύ θόρυβο. Η ρώσικη διπλωματία περπατάει 
με τα βήματα της γάτας και τρελλαίνεται για το σκο¬ 
τάδι. Όταν όμως χρειάζεται να προχωρήσει δεν την 
νοιάζει ούτε το φως, ούτε ο θόρυβος. 


Και τώρα της χρειάζεται να προ¬ 
χωρήσει. 

Κατ’ αρχήν πρέπει να σταθερο¬ 
ποιήσει τα κέρδη της στην Κύπρο. 
Πρέπει λοιπόν να δώσει κουρά¬ 
γιο στους έλληνες σοβινιστές αλ¬ 
λά και 
εμπι¬ 
στοσύνη 
για το 
ότι είναι 
αποφα¬ 
σισμένη 
να ε- 
γκατα- 
στήσει 
τους 8- 
3 0 0 

στην 
Κύπρο. 

Αυτό 
της εί¬ 
ναι ακό¬ 
μα απα¬ 
ραίτητο 
τώρα 
που ε¬ 
κλέχτηκε ο Κληρίδης στην Κύ¬ 
προ και υπάρχει πάντα ο κίνδυ¬ 
νος να δεχτεί αυτός μια ειρηνική 
λύση στο νησί, ειρήνη που θα κά¬ 
νει αχρείαστους τους πυραύλους. 
Ασφαλώς ο φιλορώσος Πάγκαλος 
και ο επίσης φιλορώσος Τσοχα- 


τζόπουλος και όλο το σκυλολόι, 
ΣΥΝ, ψευτοΚΚΕ, Καραμανλής 
καλώς θα φροντίσουν να καταδι¬ 
κάσουν και να εμποδίσουν κάθε 
τέτοια λύση σαν αμερικάνικη. Εν¬ 
νοείται ότι ταυτόχρονα θα εμπο- 
δίσουν 
και κάθε 
κίνηση 
που μπο¬ 
ρεί να 
φέρει στ’ 
αλήθεια 
πιο κο¬ 
ντά την 
Ελλάδα 
με την 
Τουρκία 
στο Αι¬ 
γαίο και 
κυρίως 
την 
Τουρκία 
με την 
Ευρώπη. 
Κάτι φω¬ 
νούλες 
στην κυβέρνηση για άρση του ελ¬ 
ληνικού βέτο στο ζήτημα της χρη¬ 
ματοδότησης της Τουρκίας και 
για συζήτηση των πέντε σημείων 
Τζεμ πρέπει επίσης να σταματή¬ 
σουν. 

Ύστερα η “ορθόδοξη” υπερδύ- 


ΑΝΛΚΘΙΝΩΣΗ ΤΗΣ ΘΑΚΚΕ 

Η ΟΑΚΚΕ έδωσε την παρακάτω 
ανακοίνωση ΤόπΟυ για την επίσκε¬ 
ψη Πριμακόφ (δημόσιε6τήκε στην Ε¬ 
λευθεροτυπία της 1ϊ το ο Φλεβάρη): 

“Η επίσκεψη Πριμακόφ στην Ελ¬ 
λάδα δεν είναι για καλό. Οι σφαγείς 
της Τσετσενίας και εμπρηστές τον 
πολέμου στον Καύκασο ανοίγουν 
πάντα το δρόμο τους προς τη Μεσό¬ 
γειο, οξύνοντας όσο μπορούν τις ελ¬ 
ληνοτουρκικές σχέσεις Όσΰ για το 
φυσικό αέριο, αυτό στα χέρια τον ρώ- 
σικον ιμπεριαλισμού, έχει αποδειχτεί 
άφθαστο εργαλείο οικονομικο- πο¬ 
λιτικής εξάρτησης" 


ναμη πρέπει να ζεστάνει τα τσι¬ 
ράκια της στην Ελλάδα και να τα 
εμψυχώσει για να προχωρήσουν 
στην εκκαθάριση των ευρωπαιό- 
φιλων και δημοκρατικών τμημά¬ 
των της αστικής τάξης και να ε¬ 
πιταχύνουν το δρόμο τους προς 
την εξουσία. Ιδιαίτερα τα πρόσφα¬ 
τα ραπίσματα στο μεγάλο πράχτο- 
ρα Λαλιώτη δεν πρέπει να μείνουν 
ατιμώρητα. Η αποθρασυμμένη ευ¬ 
ρωπαϊκή πτέρυγα Σημίτη - Τσου- 


κάτου, που νομίζει ότι μπορεί να 
κυβερνήσει στ’ αλήθεια δίχως 
τους φιλορώσους που την έφεραν 
στην εξουσία, πρέπει να συνετι¬ 
στεί. 

Ιδιαίτερα πρέπει να ταχτοποιη¬ 
θεί εκείνη η Β. Παπανδρέου που 
αρνείται να δεχτεί τους άθλιους 
οικονομικούς όρους που επιβάλ¬ 
λει η Γκάσπρομ στο φυσικό αέριο 
και που απειλεί κι όλας με εφε¬ 
δρικές προμήθειες φυσικού αερί¬ 


ου από άλλες χώρες. 

Κυρίως όμως είναι ώρα να εντα¬ 
χθεί για τα καλά η Ελλάδα στη 
ρώσικη διεθνή στρατηγική. Αυτή 
τώρα διαχωρίζεται για πρώτη φο¬ 
ρά μετά το υποτιθέμενο τέλος του 
ψυχρού πολέμου από την αμερι¬ 
κάνικη στο ζήτημα του Ιράκ. 

Με αυτή την έννοια μπορεί κα- 

συνέχεια στη σελ. 9 


ΗΤΤΑ ΤΟΥ ΑΚΕΛ ΣΤΗΝ ΚΥΠΡΟ 


Η Ρωσία βάζει τους 5-300 αλλά 
δεν παίρνει το νησί 


Λύσσαξαν οι ρωσόφιλοι στην Κύ¬ 
προ με το πέρασμα των ενδιάμεσων 
μικρών συνδυασμών στο πλευρό του 
Κληρίδη (ΔΗΣΥ) στο β’ γύρο των 
προεδρικών εκλογών. Αυτό το πέ¬ 
ρασμα ήταν που οδήγησε στην ήττα 
τον υποψήφιο του ΑΚΕΛ (και του 
ΔΗΚΟ), Ιακώβου. Για να μπορέσει 
να διεκδικήσει την προεδρία, το 
ΑΚΕΛ, που εμφανιζόταν ως τα τώ¬ 
ρα σαν κόμμα της δήθεν δημοκρατι¬ 
κής μετριοπάθειας, χρειάστηκε στα 
ενδιάμεσα ανάμεσα στον α’ και β’ 
γύρο να πετάξει τη μάσκα του. Μέ¬ 
σα από τον ραδιοφωνικό του σταθ¬ 
μό “Αστρα” επιδόθηκε σε μια πρωτο¬ 
φανή για τα κυπριακά δεδομένα των 
τελευταίων χρόνων εκστρατεία α¬ 
πειλών και ύβρεων ενάντια στον Βα¬ 
σιλείου, που αποφάσισε να στηρίξει 
τον Κληρίδη στο β’ γύρο. 

Βαθύτερος στόχος αυτής της εκ¬ 
στρατείας ήταν να τρομοκρατηθεί 
και ιδεολογικά και φυσικά το στρα¬ 
τόπεδο του Δυσσαρίδη (ΕΔΕΚ) και 
να μην τολμήσει, είτε ο ίδιος ο αρ¬ 


χηγός του, είτε κάποιο άλλο ηγετι¬ 
κό στέλεχος να καλέσει σε υπερψή¬ 
φιση του Κληρίδη. Αυτός ο στόχος 
πρέπει να επιτεύχθηκε σε αρκετό 
βαθμό γιατί η μεγαλύτερη μάζα των 
λυσσαριδικών ψήφισε Ιακώβου στο 
β’ γύρο.Όμως αποδείχτηκε ότι οι υ¬ 
πόλοιποι μικροί ενδιάμεσοι ψήφισαν 
συντριπτικά υπέρ του Κληρίδη. 

Και το ΑΚΕΛ έχασε. Και δεν είναι 
μόνο ότι έχασε το ΑΚΕΛ, είναι ότι 
ουσιαστικά μέσα από αυτές τις ε¬ 
κλογές συνετρίβη και το ΔΗΚΟ του 
καιροσκόπου Κυπριανού. Λίγο πριν 
τις εκλογές ένα κομμάτι του ΔΗ¬ 
ΚΟ που διαφώνησε με τη συμμαχία 
ΔΗΚΟ - ΑΚΕΛ με επικεφαλής το 
Γαλανό, αποσχίστηκε και κατέβηκε 
μόνο του. Αυτό το κομμάτι στο δεύ¬ 
τερο γύρο ψήφισε Κληρίδη. Ο Κυ¬ 
πριανού και το ΔΗΚΟ καταποντί¬ 
στηκαν πολιτικά γιατί ενώ όλα αυ¬ 
τά τα χρόνια κυβερνούσαν σε συμ¬ 
μαχία με το ΔΗΣΥ, την τελευταία 
στιγμή, οσμιζόμενοι προφανώς και 
την ευνοϊκή διεθνή συνθήκη για το 


ΑΚΕΛ (8-300, αυξανόμενος ρόλος 
της Ρωσίας στη Μέση Ανατολή) 
στράφηκαν προς το ΑΚΕΛ. 

Έτσι η ήττα του ΑΚΕΛ γίνεται 
βαθύτερη γιατί συνετρίβη η συγκε¬ 
κριμένη πολιτική δύναμη που επε- 
δίωξε συμμαχία μαζί του. 

Βέβαια ο λόγος της ήττας του Α¬ 
ΚΕΛ πρέπει να αναζητηθεί στο για¬ 
τί ο κυπριακός πληθυσμός κινήθηκε 
και πάλι προς τον Κληρίδη. Ή αλ¬ 
λιώς τι σημαίνει πολιτικά η δυσπι¬ 
στία του πληθυσμού προς το ΑΚΕΛ, 
πέρα από τις αθλιότητες του ίδιου 
και τους οππορτουνισμούς των συμ¬ 
μάχων του; 

Η απάντηση σ’ αυτό το ερώτημα 
έχει σημασία γιατί σε μια πρώτη α¬ 
νάγνωση το ΑΚΕΛ είναι το κόμμα 
της ειρηνικής συνύπαρξης των δύο 
εθνοτήτων καθώς και το αντιφασι¬ 
στικό (αντι-Σαμψών, αντί- Ιωαννι- 
δικό) κόμμα. Αντίστοιχα κάτω από 
την ίδια σκοπιά το ΔΗΣΥ είναι ο 

συνέχεια στη σελ. 5 

ΝΕΑ ΒΑΡΥΤΕΡΗ ΗΤΤΑ ΤΩΝ ΜΠΛΟΚΩΝ 


Τ ην παλλαϊκή καταδίκη συναντήσανε φέτος τα μπλόκα 
του σοσιαλφασισμού στη Λάρισα από την πρώτη στιγμή. 
Έτσι η σοσιαλφασιστική συμμορία που τα καθοδήγησε δέχτη¬ 
κε μια δεύτερη και πιο σκληρή ήττα μετά την περυσινή. Το 
ψευτοΚΚΕ και οι καραμανλικοί νεοδημοκράτες είχαν από την 
αρχή πλήρη συνείδηση του μίσους που τα μπλόκα προκαλούν 
στο λαό γι’ αυτό κοίταξαν φέτος να αλλάξουν την ταχτική 
τους. Αντί να κλείσουν τους δρόμους μια και καλή και να πε¬ 
ριμένουν την κυβέρνηση και όλη την κοινωνία να υποταχθούν 
και να τους δώσουν τα λύτρα που ζητάνε, λειτούργησαν ως το 
τέλος με την απειλή ότι θα κλείσουν τους δρόμους παριστάνο- 
ντας δήθεν τους διαλλακτικούς. Περάσανε δηλαδή από την 
ταχτική της βίας στην ταχτική της απειλής για χρήση βίας. 
Με λίγα λόγια αντί να απολογούνται για τη βία που άσκησαν 
πέρυσι, την χρησιμοποίησαν σαν εργαλείο εκφοβισμού για τη 
φετινή τους μάχη. 


Το αληθινό νόημα αυτής της τα¬ 
χτικής το διαισθάνθηκε ο λαός, γι’ 
αυτό το ρεύμα της αντίθεσης που 
προκάλεσαν φέτος τα μπλόκα ή¬ 
ταν ισχυρότερο και από εκείνο 
που προκάλεσαν πέρυσι. Είναι σαν 
να έχει κανείς αντέξει μια επώδυ- 
νη αρρώστια και να μην αντέχει 
να την περάσει για δεύτερη φορά. 
Και καλά για μια αρρώστια που 
τη φέρνει η φύση, αλλά μπορεί να 
φανταστεί κανείς την απέχθεια 
του λαού για μια ένεση που την 
κρατάνε πάνω από το σώμα του 
σαν απειλή ένας Μπούτας και έ¬ 
νας Πατάκης; Πραγματικά οι σο- 
σιαλφασίστες έχουν φτιάξει σπου¬ 
δαία αντισώματα εναντίον τους. 
Είναι χαρακτηριστικό το γεγονός 
ότι όταν στη Γαλλία οι οδηγοί 
φορτηγατζήδες κλείνουν όλους 
τους δρόμους τα γκάλοπ τους δί¬ 
νουν υποστήριξη της τάξης του 
70%. Όμως εδώ τέτοιες ενέργειες 
συναντάνε πια την καθολική κα¬ 
ταδίκη γιατί έχουν αναδειχθεί σαν 
μέθοδος εκβιασμού απέναντι στις 
μάζες. Το συστηματικό καθημε¬ 
ρινό κλείσιμο των κεντρικών αρ¬ 
τηριών στην Αθήνα, οι συχνοί α¬ 
ποκλεισμοί του εθνικού οδικού δι¬ 
κτύου και οι επαναλαμβανόμενες 
απεργίες στα συγκοινωνιακά μέ¬ 
σα έχουν κουράσει αφάνταστα τον 
πληθυσμό της χώρας, ενώ πολλοί 
πια καταλαβαίνουν ότι αποτελούν 
επίσης και μια μέθοδο παραγωγι¬ 
κού σαμποτάζ (πέρυσι τα αγροτι¬ 
κά μπλόκα χτύπησαν σε ένα όχι 
και τόσο αμελητέο ποσοστό τη 
βιομηχανική παραγωγή), ενώ ο 
τουρισμός τραυματίζεται σοβαρά 
από τις απεργίες στις αερομετα¬ 
φορές). 

Υπήρχε όμως φέτος και μια πρό¬ 
σθετη δυσκολία για τους στραγ¬ 
γαλιστές των δρόμων προκειμέ- 
νου να ασκήσουν τη βία τους ή 
να απειλήσουν με αυτήν. Πρόκει¬ 
ται για το ότι δεν μπόρεσαν να 
φτιάξουν έναν πολυάριθμο στρα¬ 
τό. Δύσκολα μπορούν να κρύψουν 
ότι παρ' όλο το μηχανισμό που ε- 
ξαπόλυσαν στα χωριά, παρ’ όλες 
τις υποσχέσεις τους και τις κα- 
λυμένες απειλές, παρ’ όλες τις εκ¬ 
κλήσεις και τις ικεσίες, δεν μπό¬ 
ρεσαν να μαζέψουν ούτε το ένα 
τρίτο των περυσινών τους δυνά¬ 
μεων. 

Η βαθύτερη αιτία αυτής της μι¬ 
κρής συμμετοχής βρίσκεται ακρι¬ 
βώς στην πολιτική απομόνωση 
αυτού του κινήματος συνολικά 
μέσα στην χώρα, και ακόμα πε¬ 
ρισσότερο μέσα στη Θεσσαλία. 
Γιατί είναι η Θεσσαλία που πιο 
πολύ, όπως θυμόμαστε, πλήρωσε 


τον περυσινό αποκλεισμό αφού εί¬ 
χε μετατραπεί σε ένα πολιορκη- 
μένο από τον Περισσό κρατίδιο, 
ένα κρατίδιο που τις πύλες του τις 
έλεγχε η συμμορία Πατάκη. 

Η πολιτική απομόνωση είναι 
αυτή που έφερε την ήττα αυτού 
του κινήματος στο οικονομικό ε¬ 
πίπεδο. 

Οι σοσιαλφασίστες ισχυρίζονται 
ότι εκείνη η ήττα ήρθε από την 
“τρομοκρατία” της κυβέρνησης με 
το ξεφούσκωμα των λάστιχων, ε¬ 
νώ τη φετινή μη μαζικότητα την 
απόδωσαν στις δίκες εκείνων που 
έκλειναν τους δρόμους. 

Όμως αυτό που αυτοί ονομά¬ 
ζουν τρομοκρατία είναι ακριβώς 
η συνέπεια της παλλαϊκής κατα¬ 
δίκης των μπλόκων. Το ξεφού¬ 
σκωμα των λάστιχων είχε βρει τό¬ 
τε την καθολική επιδοκιμασία, ε¬ 
νώ και τώρα κανείς σοβαρός άν¬ 
θρωπος δεν βγήκε να αντιταχθεί 
στις καταδίκες εκείνων που κλεί¬ 
νουν τους εθνικούς δρόμους. Για¬ 
τί όλοι καταλαβαίνουν ότι η α¬ 
στυνομική και δικαστική βία ενά¬ 
ντια στους στραγγαλιστές είναι 
λιγότερο αποκρουστική και πολύ 
δικαιολογημένη πολιτικά και η¬ 
θικά από την απρόκλητη βία ενά¬ 
ντια σε όλο το λαό, που αυτοί α¬ 
σκούν. 

Ωστόσο οι σοσιαλφασίστες έδω¬ 
σαν φέτος ανάμεσα σε όλα τα αι- 
τήματά τους τη μεγαλύτερη έμ¬ 
φαση ακριβώς στο σταμάτημα των 
δικαστικών διώξεων. Αυτό το αί¬ 
τημα το έβαλε πρώτο το ψευτοΚ¬ 
ΚΕ και ύστερα ο ΣΥΝ. Αν το κλεί¬ 
σιμο των δρόμων μείνει εύκολη 
υπόθεση για κάθε μειοψηφία που 
θα σηκώνει τη σημαία του “λαϊ¬ 
κού δίκιου”, κάθε μειοψηφία θρα¬ 
σύδειλων, πλιατσικολόγων του 
προϋπολογισμού, η χώρα θα βρί¬ 
σκεται πάντα στα χέρια του ρω- 
σόδουλου πραξικοπηματικού 
μπλοκ του ψευτοΚΚΕ, του ΣΥΝ 
και των νεοκαραμανλικών της 
ΝΑ. 

Ασφαλώς εμείς σαν μαρξιστές 
επαναστάτες δεν θα εγκαταλεί¬ 
ψουμε ποτέ τη θέση ότι το πραγ¬ 
ματικό λαϊκό διεκδικητικό κίνη¬ 
μα έχει το δικαίωμα να ασκεί βία. 
Αλλά αυτή η βία υπόκειται πά¬ 
ντα σε δύο όρους α) είναι βία ε¬ 
νάντια στους εχθρούς του λαού 
και όχι ενάντια στο λαό και β) εί¬ 
ναι βία στην οποία συμμετέχει με 
την καρδιά της η μεγάλη μάζα του 
λαού που αδικείται και την οποία 
υποστηρίζει η πλειοψηφία όλων 
των καταπιεσμένων τάξεων. Μια 
τέτοια βία στην πραγματικότητα 
δεν είναι ποτέ μισητή από το λα¬ 


ό. Αντίθετα στα μπλόκα του 
Μπούτα έχουμε να κάνουμε με τη 
βία μιας μειοψηφίας: της πιο αντι¬ 
δραστικής πλούσιας αγροτιάς, ε¬ 
νάντια σε όλο το λαό, αλλά και 
ενάντια στα σχετικά πιο προοδευ¬ 
τικά τμήματα της αστικής τάξης 
(βιομηχανική - εμπορική ). 

Αυτή τη δυνατότητα, να ασκούν 
δηλαδή ανενόχλητοι τη βία τους, 
ετοιμάζονται να την κάνουν απε¬ 
ριόριστη οι σοσιαλφασίστες ε¬ 
ντάσσοντας την αστυνομία στο 
δικό τους στρατόπεδο. Με αυτό 
τον τρόπο θέλουν να μετατρέψουν 
τη βία τους σε κυριολεκτικά κρα¬ 
τική βία αφού η επίσημη κρατική 
βία θα βρίσκεται κυριαρχημένη α¬ 
πό την παρακρατική βία του σο- 
σιαλφασισμού. 

Αυτό το τρομακτικής πολιτικής 
σημασίας σχέδιο το έχουν βάλει 
σε εφαρμογή εδώ και χρόνια ενώ 
τώρα τελευταία πλησιάζουν με 
άλματα το στόχο τους. Η “Πανελ¬ 
λήνια ομοσπονδία αστυνομικών 
υπαλλήλων”, που βρίσκεται στα 
χέρια τους (επικεφαλής της είναι 
ουσιαστικά ο πρώην κνίτης βου¬ 
λευτής του ΠΑΣΟΚ Παρασκευό- 
πουλος της Θεσσαλονίκης), δου¬ 
λεύει εντατικά τη βάση της αστυ¬ 
νομίας στη γραμμή της συμμαχί- 
ας με τα σοσιαλφασιστικά κινή¬ 
ματα. 

Ήδη κατάφεραν να κατεβάσουν 
τους αστυνομικούς σε διαδήλω¬ 
ση στη Λάρισα - παράλληλα με 
τα μπλόκα - ενώ η ομοσπονδία και 
τα τοπικά της όργανα διαρκώς 
διακηρύσσουν τη συμπαράστασή 
τους στους πραξικοπηματίες. Το 
κεντρικό σύνθημά τους στη Λά¬ 
ρισα ήταν “Λαός κι αστυνομία η 
δύναμη είναι μια” (!) Εδώ γίνεται 
φανερό πως έντεχνα ταυτίζονται 
οι αστυνομικοί υπάλληλοι με την 
ίδια την Αστυνομία σαν μηχανι¬ 
σμό βίας του κράτους. Εννοείται 
ότι ο σοσιαλφασισμός απαιτεί α¬ 
πό αυτό το μηχανισμό να μη χτυ¬ 
πάει τα κινήματά του. Γράφει ο 
Ριζοσπάστης στις 13 του Φλεβά¬ 
ρη για τη συγκέντρωση της Λά¬ 
ρισας: 

“Στις ομιλίες τονίστηκε ιδιαί¬ 
τερα η αντίθεση όλων στη χρησι¬ 
μοποίηση της Αστυνομίας ως μο¬ 
χλού υλοποίησης των εκάστοτε 
κυβερνητικών επιλογών και ως 
μηχανισμού καταστολής των λα¬ 
ϊκών αγώνων”. Σαν “λαϊκοί αγώ¬ 
νες” εδώ εννοούνται τα σοσιαλ- 
φασιστικά κινήματα. 

Ο στόχος για τους “ρώσους” εί¬ 
ναι να μπορέσουν να οργανώσουν 
στα συνδικαλιστικά τους όργανα 
και τα ΜΑΤ. Από ιδεολογική πά¬ 
ντως άποψη αυτό το έχουν πετύ- 
χει αφού οι σοσιαλφασίστες έχουν 
συσπειρώσει όλη την αστυνομία 
στο συνδικαλιστικό τους στρατό 
με όπλο τα σκέτα οικονομικά αι¬ 
τήματα, δίχως να θίγουν σε τίπο¬ 
τα τον ουσιαστικό αντιδραστικό 
ρόλο της αστυνομίας στο αστικό 
κράτος και ιδιαίτερα το διεφθαρ¬ 
μένο ελληνικό αστικό κράτος. 
Ταυτόχρονα στη Θεσσαλονίκη 
βρίσκονται κοντά στο να αποκτή¬ 
σουν και τον έλεγχο των ΜΑΤ 
μέσα από την κατάλληλη αξιοποί¬ 
ηση από τον Παρασκευόπουλο 
της γνωστής “κασέτας των χου¬ 
ντικών”. Πάντως για τους σ/φα¬ 


σίστες η ατιμωρησία των τραμπού- 
κικων παρακρατικών συνδικαλι¬ 
στικών τους στρατών είναι απα¬ 
ραίτητη όχι μόνο για την συσπεί¬ 
ρωση και την αποτελεσματικότη- 
τα αυτών των στρατών, αλλά και 
για να μπορεί ο νεαρός εκκολαπτό¬ 
μενος κρατικός τους στρατός (Ο¬ 
μοσπονδία αστυνομικών) να εμφα¬ 
νίζεται με πλήρη νομιμότητα στο 
πλευρό του παρακρατικού. Αν η 
συμμετοχή των τραμπούκων του 
ψευτοΚΚΕ στα μπλόκα είναι εξ αρ¬ 
χής νόμιμη, τότε και η παρουσία 
στα μπλόκα της “Αστυνομίας του 
λαού” είναι επίσης νόμιμη. 

Τον τίτλο της νομιμότητας που 
απαιτούν για τον εαυτό τους οι 
πραξικοπηματίες θέλουν να τον α¬ 
ντλήσουν από τη λογική του “λα¬ 
ϊκού” κινήματος με τον ίδιο τρόπο 
που κάθε φασισμός αντλεί το δι¬ 
καίωμα της απόλυτης διχτατορίας 
από το υποτιθέμενο “λαϊκό κρά¬ 
τος” που εκπροσωπεί. 

Παρ’ όλη πάντως αυτή την κι¬ 
νητοποίηση των παπάδων και των 
αστυνομικών, παρ’ όλο το στενό 
στρατηγικό μέτωπο που έχει πετύ- 
χει ο σοσιαλφασισμός στη Θεσσα¬ 
λία με τους χειρότερους χίτες, 
σούρληδες και τους απογόνους 
τους, παρ’ όλα αυτά δοκίμασε και 
φέτος την ήττα. Μια ήττα ακόμα 
πιο ταπεινωτική από την περσινή. 
Λέμε ταπεινωτική γιατί φέτος α¬ 
ναγκάστηκε μπροστά στη γενική 
κατακραυγή να καταδικάσει, του¬ 
λάχιστον στα λόγια τα μπλόκα, και 
η καραμανλική ηγεσία της ΝΑ και 
έτσι να εκθέσει το ψευτοΚΚΕ α¬ 
κόμα περισσότερο στο λαό και να 
το οδηγήσει στην πιο τέλεια απο¬ 
μόνωση. 

Αυτή η εξέλιξη δείχνει ότι υπάρ¬ 
χει ένα βαθύ δημοκρατικό και προ¬ 
οδευτικό ρεύμα που διαπερνάει την 
ελληνική κοινωνία, ένα ρεύμα που 
δεν είναι διατεθιμένο να ανεχθεί 
εύκολα τα τελεσίγραφα των ψευ- 
τοαριστερών τραμπούκων και πρα¬ 
ξικοπηματιών κάθε είδους. 

Παρ’ όλα αυτά δεν μπορούμε κα¬ 
θόλου να μιλάμε για μια στρατηγι¬ 
κή ήττα του σοσιαλφασισμού στην 
ύπαιθρο. Προς το παρόν έχουν νι¬ 
κηθεί τα μπλόκα, δηλαδή η βία που 
αυτός ασκεί, αλλά δεν έχει νικη¬ 
θεί εκείνη η πολιτική και ιδεολο¬ 
γική γραμμή που δίνει τη δυνατό¬ 
τητα στο ψευτοΚΚΕ να παίζει ένα 
ισχυρό ρόλο μέσα σε ένα τμήμα της 
πλούσιας αλλά και μεσαίας αγρο¬ 
τιάς. 

Όσο τα χρόνια θα περνάνε θα δυ¬ 
ναμώνει η κρίση όλων εκείνων των 
μεσοστρωμάτων της υπαίθρου που 
στηρίζουν σήμερα την επιβίωσή 
τους στις ευρωπαϊκές επιδοτήσεις. 
Γιατί αυτές οι επιδοτήσεις όλο και 
θα μικραίνουν, όσο θα δυναμώνει 
το μπάσιμο της ευρωπαϊκής γεωρ¬ 
γίας στο χώρο του παγκόσμιου κα¬ 
πιταλιστικού ανταγωνισμού. 

Η καπιταλιστικοποίηση της γε¬ 
ωργίας που είχε ολοκληρωθεί στις 
ΗΠΑ μέχρι τα 1960 ολοκληρώνε¬ 
ται σήμερα και στη δυτική Ευρώ¬ 
πη. Η Ελλάδα δεν μπορεί να μείνει 
σαν μια νησίδα κατατμημένης α¬ 
πέραντης μικρομεσαίας παραγω¬ 
γής. Αυτή η παραγωγή είναι κα¬ 
ταδικασμένη να συντρίβει. Η συ¬ 
γκέντρωση της γης είναι αναπό¬ 
φευκτη, όπως είναι αναπόφευκτο 


και είναι προοδευτικό το προτσές 
της μείωσης του ποσοστού του πλη¬ 
θυσμού που δουλεύει τη γη στο σύ¬ 
νολο του παραγωγικού πληθυσμού. 
Αυτό το αναγκαίο και προοδευτι¬ 
κό προτσές οι σοσιαλφασίστες το 
ονομάζουν “ξεκλήρισμα της αγρο¬ 
τιάς”. Οι σοσιαλφασίστες προσπα¬ 
θούν να στρέψουν προς τα πίσω τον 
τροχό της ιστορίας και να διατηρή¬ 
σουν τον κατακερματισμό της γης 
και τις καθυστερημένες μορφές πα¬ 
ραγωγής μέσω των επιδοτήσεων 
και, κυρίως, μέσω της απλήρωτης 
δουλειάς των εργατών γης, που τό¬ 
σο άγρια εκμεταλλεύονται οι μικροί 
και μεγάλοι αστοί της υπαίθρου. 

Για τους προοδευτικούς ανθρώ¬ 
πους το πρακτικό άμεσο ζήτημα εί¬ 
ναι μόνο ένα: να μπορεί να διοχε- 
τευθεί στη βιομηχανία που περιλαμ¬ 
βάνει και την εντατική βιομηχανι¬ 
κού τύπου γεωργική καλλιέργεια, 
ο παραγωγικός πληθυσμός που υ¬ 
ποχρεωτικά αχρηστεύεται από τις 
νέες τεχνικές της γεωργίας, τη συ- 
γκέντροοση της γης. και τη συγκέ¬ 
ντρωση του παραγωγικού κεφά- 
λαιου. Και αυτό πρέπει να γίνει ό¬ 
σο γίνεται πιο ανώδυνα. Από στρα¬ 
τηγική δε και θεωρητική άποψη το 
ζήτημα είναι να επιταχυνθεί το πέ¬ 
ρασμα της σύγχρονης γεωργίας και 
βιομηχανικής παραγωγής στα άμε¬ 
σα χέρια των παραγωγών. Η γοργή 
καπιταλιστικοποίηση στην ύπαιθρο 
διαμορφώνει τους υλικούς όρους αυ¬ 
τού του περάσματος . 

Όποιος καθυστερεί αυτή την κα- 
πιταλιστικοποίηση σηκώνοντας τη 
σημαία της μικρής παραγωγής κά¬ 
νει αυτό το πέρασμα ακόμα πιο ο¬ 
δυνηρό. Οι σοσιαλφασίστες ωστό¬ 
σο κάνουν κάτι πολύ χειρότερο. Στο 
βάθος δεν θέλουν να διαιωνίσουν 
τη μικρή παραγωγή, ούτε σκέφτο¬ 
νται τους μικρούς παραγωγούς. Ε¬ 
κείνο που θέλουν είναι να κατα¬ 
σκευάσουν και να διαιωνίσουν μια 
δράκα γαιοχτημόνων που θα ζει α¬ 
πό το πλιάτσικο σε βάρος όλης της 
κοινωνίας. 

Ο πρώτος όρος αυτού του πλιά¬ 
τσικου, είναι η βία, εκείνο δηλαδή 
που νικιέται εδώ και δύο χρόνια 
στον κόμβο της Βιοκαρπέτ. Εκεί στη 
Βιοκαρπέτ κρίνεται κάθε φορά σε 
μεγάλο βαθμό η δημοκρατία και η 
ευημερία του λαού. Για να γλυτώ¬ 
σουμε ωστόσο οριστικά από αυτό 
τον κίνδυνο πρέπει μαζί με τα 
μπλόκα να τσακιστεί η αντιδραστι¬ 
κή αγροτοφασιστική θεωρία και 
πρακτική του ψευτοΚΚΕ και του 
υπόλοιπου ακροδεξιού μπλοκ. 

ΝΕΑ ΑΝΑΤΟΛΗ 


Σελίδα 3 


ΣΥΓΚΡΟΤΗΘΗΚΕ ΕΠΙΤΡΟΠΗ 
ΓΙΑ ΤΗ ΣΟΤΗΡΙΑ ΤΟΝ ΛΙΠΑΣΜΑΤΩΝ 


Την Τρίτη 10 του Φλεβάρη, μετά 
από πρωτοβουλία και κάλεσμα της 
ΟΑΚΚΕ, και ύστερα από μια ευρύ¬ 
τατη σύσκεψη συνδικαλιστών και 
εργαζομένων στό Εργατικό Κέντρο 
Πειραιά, συγκροτήθηκε Επιτροπή 
για τη Σωτηρία του Εργοστασίου 
των Λιπασμάτων στη Δραπετσώνα. 

Η Επιτροπή αυτή είναι συνέχεια 
και αποτέλεσμα της προηγούμενης 
δουλιάς της οργάνωσης, αλλά και 
του σωματείου των εργαζομένων στο 
εργαστάσιο, όπως αυτή εκφράστηκε 
με τις κινητοποιήσεις πρίν μερικούς 
μήνες που κλιμακώθηκαν με την 
πραγματοποίηση της συγκέντρωσης 


των συνδικαλιστών στη Δραπετσώ¬ 
να. Αυτές οι κινητοποιήσεις στό¬ 
χευαν στο χτύπημα της οικολογικής- 
αντιβιομηχανικής προπαγάνδας του 
ΥΠΕΧΩΔΕ, του Δήμου και του 
Νομάρχη που ζητούν το κλείσιμο 
των Λιπασμάτων. 

Η συγκρότηση της Επιτροπής α¬ 
ποτελεί μιά κλιμάκωση αυτού του α¬ 
γώνα και στοχεύει στην ενεργητική 
κινητοποίηση του λαού της Δραπε¬ 
τσώνας, αλλά και της περιοχής του 
ευρύτερου Πειραιά για την σωτηρία 
του εργοστάσιου. 

Το γεγονός αυτό αποκτά μια ιδιαί¬ 
τερη πολιτική σημασία. Και αυτό 
γιατί για πρώτη φορά ευρύτερες δυ¬ 


νάμεις ενώνονται και προσπαθούν 
να κινητοποιήσουν το λαό για να 
σώσουν μια βιομηχανία απο την λαί¬ 
λαπα του οικολογικού αντιβιομηχα- 
νικού σαμποτάζ που έχει την έδρα 
του στο ΥΠΕΧΩΔΕ του Λαλιώτη. 
Και δεν είναι τυχαίο το γεγονός πως 
την άλλη μέρα απο την συγκρότηση 
της Επιτροπής, ο ίδιος ο Λαλιώτης 
κατέβηκε στη Δραπετσώνα και σε 
σύσκεψη στο Δημαρχείο ανακοίνω¬ 
σε την έναρξη της ...ανάπλασης ό¬ 
λης της βιομηχανικής ζώνης του 
Πειραιά, ξεκινώντας όπως είπε αυ¬ 
τή την “ανάπλαση” με το κλείσιμο 
του εργοστασίου των Λιπασμάτων. 

Παράλληλα ο Ριζοσπάστης σε άρ¬ 


θρο του κατηγορεί την Επιτροπή ότι 
συγκροτήθηκε για να ...καλύψει την 
κυβέρνηση και την Ε.Ε που κλείνουν 
το εργοστάσιο και προτείνει την 
γρήγορη μεταφορά των Λιπασμάτων, 
δηλαδή το κλείσιμό του. 

Είναι φανερό πως οι κατεξοχήν α- 
ντιβιομηχανικές- μεσαιωνικές δυ¬ 
νάμεις, Λαλιώτης και ψευτοΚΚΕ, α¬ 
νησύχησαν σημαντικά από την συ¬ 
γκρότηση αυτής της Επιτροπής και 
προσπαθούν να περάσουν γρήγορα 
σε αντεπίθεση. Και ο καθένας στο 
πόστο του. Ενώ ο Λαλιώτης σε συ¬ 
νεργασία με τον Δήμαρχο της Δρα¬ 
πετσώνας Χρονόπουλο (που του υ- 
ποσχέθηκε σαν αντάλλαγμα την 


στήριξή του στις ερχόμενες δημοτι¬ 
κές εκλογές) και σε συνεργασία με 
τον νομάρχη Φωτίου (που θα είναι ο 
υποψήφιος δήμαρχος του ΠΑΣΟΚ 
στον Πειραιά) θα κλείνουν το εργο¬ 
στάσιο, το ψευτοΚΚΕ θα φορτώνει 
το κλείσιμο αυτό στην Ευρωπαϊκή 
Ένωση και θα αναλάβει το χτύπη¬ 
μα της Επιτροπής, ενώ με την γραμ¬ 
μή της μεταφοράς του εργοστάσιου 
θα προσπαθήσει να ξεγελάσει τους 
εργαζόμενους, την ώρα που θα περ¬ 
νάει το λουκέτο στην πόρτα των Λι¬ 
πασμάτων 

συνέχεια στη σελ. 4 


Η ΠΛΑΤΦΟΡΜΑ ΤΗΣ ΕΠΙΤΡΟΠΗΣ 


Εμείς που συμφωνούμε στις παρακάτω θέσεις, αποφασίζουμε να ενώσουμε τις δυνάμεις μας και να παλαίψουμε μέσα από την Επιτροπή για τη σωτηρία του εργοστάσιου των 
Λιπασμάτων στη Δραπετσώνα. 

1. Πιστεύουμε πως χωρίς βιομηχανική ανάπτυξη δεν μπορεί να υπάρξει πραγματική ευημερία, ανεξαρτησία, δημοκρατία, κοινωνική δικαιοσύνη και ειρήνη. 

Η πολιτιστική βαρβαρότητα, και η συνεχιζόμενη προσπάθεια διαφθοράς της νεολαίας, η όλο και μεγαλύτερη κυριαρχία της γραφειοκρατείας σε όλους τους τομείς της 
κοινωνικής ζωής, η περιφρόνηση των δυνάμεων της εργασίας και η θεοποίηση του εύκολου κέρδους, βρίσκουν τη βάση τους στην υποανάπτυξη και στο μεθοδευμένο κλείσιμο 
της βιομηχανίας. 

Πιστεύουμε πως αν δεν μπεί φραγμός σε αυτήν την πορεία, θα κυριαρχήσουν οι πιο αντιδραστικές και συντηριτικές δυνάμεις, με τεράστιες συνέπειες για την ομαλή 
δημοκρατική και ειρηνική εξέλιξη της χώρας και το βιοτικό επίπεδο του λαού μας. 

Στις σημερινές συνθήκες, η βιομηχανική ανάπτυξη πρέπει να προχωρήσει μέσα στα πλαίσια της Ευρωπαϊκής Ένωσης, ενάντια στον εθνικό απομονωτισμό και με την 
αξιοποίηση όλων των παραγόντων, ιδιωτικών και κρατικών, που αντιστρατεύονται στον παρασιτισμό της κρατικής γραφειοκρατίας. Μα πάνω από όλα πρέπει αυτή να είναι 
σταθερός προσανατολισμός του δημοκρατικού συνδικαλιστικού κινήματος και του ίδιου του εργαζόμενου λαού. 

2. Μέσα από αυτήν την κοινή γενική μας αντίληψη, υπερασπίζουμε τη συνέχιση της λειτουργίας, τον εκσυχρονισμό και την ανάπτυξη του εργοστασίου των Λιπασμάτων, 
σημαντικού παράγοντα ανάπτυξης, ιδιαίτερα της αγροτικής οικονομίας της χώρας. 

Στον Πειραιά της ανεργίας και της αποβιομηχάνησης, δεν πρέπει να προστεθεί ακόμα ένα νεκρό εργοστάσιο και μάλιστα στο όνομα της υγείας του λαού. 

Το Λιμάνι, τα Λιπάσματα, τα πετρελαιοειδή, οι Μύλοι, η ΔΕΗ, η ΑΓΕΤ Ηρακλής και η Ναυπηγοεπισκευαστική Ζώνη, ακόμη και η ΚΟΠΗ, αποτελούν μια ενιαία βιομηχανική 
ζώνη με χιλιάδες εργαζόμενους και με τεράστια σημασία για την οικονομική ανάπτυξη όχι μόνο του Πειραιά αλλά και ολόκληρης της χώρας. Πιστεύουμε πως το φημολογού- 
μενο σχέδιο της “ανάπλασης” του ΥΠΕΧΩΔΕ και του δήμου Δραπετσώνας, ξεκινώντας από την προσπάθεια για το κλείσιμο των Λιπασμάτων έχει σα στόχο την αποβιομη¬ 
χάνιση του Πειραιά. 

3. Η Δραπετσώνα και όλες οι περιοχές του ευρύτερου Πειραιά έχουν ανάγκη από την περιβαλλοντική τους αναβάθμιση. Ακριβώς επειδή σε αυτές της περιοχές ζει ο φτωχός 
εργαζόμενος λαός για χρόνια ολόκληρα οι διάφορες κυβερνήσεις με την πολιτική τους συσσώρευσαν αρκετά προβλήματα, μετατρέποντας τις περιοχές αυτές σε χώρους 
κατοικίας πολιτών δεύτερης κατηγορίας. 

Όμως αυτό δεν μπορεί με τίποτα να αποτελέσει πρόσχημα για τον αφανισμό της βιομηχανίας. Η σύχρονη τεχνική δίνει τη δυνατότητα του σημαντικού περιορισμού της 
μόλυνσης και της βιομηχανικής ρύπανσης, χωρίς να κλείνουν τα εργοστάσια. Μόνο κάτω απο μιά τέτοια λογική μπορεί να συνδυαστεί η βιομηχανική ανάπτυξη με την επιστήμη 
της περιβαλοντολογίας για τη διασφάλιση της υγείας του λαού. 

Για να γίνει όμως αυτό και να προχωρήσει η βιομηχανία σε εκσυχρονιστικά μέτρα για τον περιορισμό της μόλυνσης, πρέπει να ξεκαθαρίσει το μέλλον της και η προοπτική της. 
Γιατί κανένας, ιδιώτης ή κρατικός παράγοντας, δεν μπορεί να επενδύσει σε μία βιομηχανία με δοσμένη ημερομηνία λήξης. 

Γιαυτό το ζήτημα της διατήρησης και της παραπέρα ανάπτυξης των Λιπασμάτων είναι πάνω απο όλα ζήτημα κυβερνητικής πολιτικής απόφασης που πρέπει να ξεκαθαρίσει 
τώρα. Αλλιώς το εργοστάσιο, με τη συνέχιση της σημερινής θολής κατάστασης οδηγείται στη διάλυση. 

4. Καλούμε κάθε εργαζόμενο, κάθε κάτοικο της Δραπετσώνας και των γύρω δήμιον, καθένα που πονάει για το μέλλον της χώρας και της βιομηχανίας, να μπεί στην Επιτροπή 
και να παλαίψει για την σωτηρία των Λιπασμάτων ώστε με αυτόν τον τρόπο να διασφαλιστούν οι θέσεις δουλειάς των εργαζομένων. 

Η Επιτροπή είναι ανοιχτή στον καθένα που συμφωνεί με τις παραπάνω θέσεις και συνεργάζεται με το σωματείο των εργαζομένων στα Λιπάσματα και με κάθε άλλο φορέα που 
θέλει την συνέχιση της λειτουργίας του εργοστάσιου. 


Πειραιάς, 10 Φλεβάρη 1998 

ΝΕΑ ΑΝΑΤΟΛΗ παρασκευή 20 φαεβαρη 1998 


ΝΕΟΛΑΙΑ ΠΑΣΟΚ 


Ν.Δ 


ΔΥΝΑΜΩΝΕΙ Η ΚΡΙΣΗ ΣΤΟ 

ΠΑΣΟΚ 


Η ανοιχτή σύγκρουση της 
νεολαίας του ΠΑΣΟΚ με 
την κομματική ηγεσία αντιστοι¬ 
χεί στη νέα περίοδο όξυνσης της 
εσωτερικής διαπάλης στα δύο με¬ 
γάλα κόμματα. Και στα δύο αυτά 
κόμματα γίνεται ξεκαθάρισμα με 
μια συνδυασμένη επίθεση των ρω¬ 
σόφιλων ενάντια στη φιλοευρω- 
παϊκή δημοκρατική γραμμή τους. 

Στη ΝΔ η κατάσταση είναι κα¬ 
θαρή. Η ρωσόφιλη ηγεσία Καρα¬ 
μανλή έδωσε αποφασιστικό χτύ¬ 
πημα στους πιο συνεπείς εκφρα¬ 
στές της δημοκρατικής τάσης μέ¬ 
σα σ’ αυτό το κόμμα. 

Στο ΠΑΣΟΚ αυτή η σύγκρου¬ 
ση έχει πάρει μια άλλη μορφή. Α¬ 
πό τη μια η ρωσική φράξια Λα¬ 
λιώτη άρχισε για πρώτη φορά να 
χτυπάει την δημοκρατική τάση 
Σημίτη με την οποία ως τα τώρα 
βρισκόταν σε γενική ταχτική συμ- 
μαχία για να εξουδετερώσει τα ε¬ 
θνικιστικά ρεύματα Τσοχατζό- 
πουλου - Αρσένη- Προεδρικών. 
Από την άλλη όμως και αυτά τα 
εθνικιστικά ρεύματα, προσπαθούν 
μέσα από την οργάνωση της νεο¬ 
λαίας που ελέγχουν να αντιπαρα- 
τεθούν συνολικά στο ρευστό πια 
και μισοδιασπασμένο μπλοκ Ση¬ 
μίτη - Λαλιώτη. 

Αυτή η κατάσταση κάνει ακό¬ 
μα πιο ευαίσθητη την τάση Σημί¬ 
τη αφού την φέρνει πια μόνη της 
ανάμεσα σε δύο πυρά. 

Ειδικά στο ζήτημα της νεολαί¬ 
ας η θέση αυτής της τάξης φαίνε¬ 
ται ότι είναι ακόμα δυσμενέστε¬ 
ρη, γιατί από πουθενά δεν βγαί¬ 
νει ότι η λεγάμενη “εκσυγχρονι¬ 
στική” τάση της νεολαίας είναι 
δημοκρατική. Εδώ, όσο μπορέσα¬ 


με να παρακολουθήσουμε την α¬ 
ντιπαράθεση, διαπιστώσαμε ένα α¬ 
συνήθιστο σκοτεινό και τραμπού- 
κικο στυλ από τους “εκσυγχρο¬ 
νιστές”. Τους είδαμε να μπαίνουν 
σε χώρους ψηφοφορίας και μπρο¬ 
στά στις τηλεοράσεις να πετάνε 
τις κάλπες κατά γης με ψύχραιμο 
στυλ κνΐτη (Ηράκλειο). Διαβάσα¬ 
με ακόμα για πόρτες κομματικών 
γραφείων που τις έκλεισαν με 
καρφιά για να μη μπουν οι αντίπα¬ 
λοί τους, (Λαμία) και τέλος, κα¬ 
νείς δεν διέψευσε ότι αυτοί κατέ¬ 
θεσαν ένα παράβολο για εγγραφή 
15.000 μελών χωρίς να καταθέ¬ 
σουν τις αντίστοιχες αιτήσεις. 

Κάτι πολύ περίεργο συμβαίνει ε¬ 
δώ. Ποτέ η βία σε τέτοιες δου¬ 
λειές και οι παράξενοι χειρισμοί 
δεν ξεκινάνε από τη δημοκρατι¬ 
κή πτέρυγα. 

Βλέποντας λοιπόν τη σταθερή υ¬ 
ποστήριξη του Λαλιώτη στην α¬ 
ντιπολίτευση που αποχώρησε α¬ 
πό το Συνέδριο, δεν μπορούμε να 
μην κάνουμε τη σκέψη ότι οι τρα¬ 
μπούκοι του πρέπει να παίζουν έ¬ 
ναν πολύ σημαντικό ρόλο στη 
λεγάμενη “εκσυγχρονιστική” τά¬ 
ση της νεολαίας. 

Αν μια τέτοια σκέψη είναι σω¬ 
στή, τότε δεν μπορεί να αποκλει¬ 
στεί το ενδεχόμενο ο Λαλιώτης 
να παίζει το συνηθισμένο του ρό¬ 
λο του προβοκάτορα κεντριστή 
για να διασπάσει βαθύτερα τις δύο 
αλληλομισούμενες αλλά τυφλές 
τάσεις του ΠΑΣΟΚ, την ευρω- 
παιόφιλη και την εθνικιστική και 
να δυναμώσει τη δική του θέση. 
Αυτό είναι το κλασσικό παιχνίδι 
όλου του ρωσόδουλου μπλοκ που 
καλύτερα από όλους το δίδαξε ο 


Α. Παπανδρέου. 

Σε κάθε πάντως περίπτωση το 
ζήτημα της νεολαίας φαίνεται 
να ανοίγει το πρώτο ανοιχτό α¬ 
νταγωνιστικό ρήγμα μέσα στο 
ΠΑΣΟΚ. Από στρατηγική ά¬ 
ποψη μια νεολαία στα χέρια των 
εθνικιστών και σοβινιστών του 
ΠΑΣΟΚ είναι η αρχή του τέλους 
αυτού του κόμματος. Επίσης, α¬ 
νεξάρτητα από το πως θα κινη¬ 
θούν οι ρωσόδουλοι στη συγκε¬ 
κριμένη αντίθεση, από στρατη¬ 
γική άποψη μια τέτοια δεξιά νε¬ 
ολαία θα οδηγηθεί αργά ή γρή¬ 
γορα στη ρώσικη κομματική 
σφαίρα. 

Δεν είναι τυχαία η πορεία του 
ίδιου του Τσοχατζόπουλου, που 
ο σοβινισμός του τον έχει κάνει 
ένα τσιράκι του ρώσικου υπουρ¬ 
γείου εξωτερικών στο βαλκανι¬ 
κό παιχνίδι (όπως άλλωστε και 
τον Πάγκαλο). 

Στην πραγματικότητα έχουμε 
να κάνουμε με ένα παρασκηνια- 
κό παιχνίδι ενός αλλοτριωμένου 
κομματιού νεολαίας, μιας νεο¬ 
λαίας γριάς και μάλιστα αντι¬ 
δραστικής, αφού ποτέ δεν είδα¬ 
με να βγαίνει οτιδήποτε αξιόλο¬ 
γο από το στόμα αυτών των ορ¬ 
γάνων, οτιδήποτε που να μην εί¬ 
ναι υποκριτικό, συντηρητικό και 
κοινότοπο. 

Ωστόσο η διαμάχη αυτή πα¬ 
ρουσιάζει τεράστιο ενδιαφέρον 
σαν αντανάκλαση και καταλύ- 
της των εσωκομματικών πολι¬ 
τικών συσχετισμών στο κόμμα 
της εξουσίας. 

Όλα δείχνουν ότι βαδίζουμε 
προς εκρηκτικές εξελίξεις. 


ΕΠΙΤΡΟΠΗ ΑΙΠΑΕΜΑΤΩΝ 


συνέχεια από τη σελ. 3 

Η Επιτροπή στηριγμένη στην θέ¬ 
ληση των εργατών αλλά και του ερ¬ 
γαζόμενου λαού της Δραπετσώνας 
και των γύρω δήμων, μπορεί να α¬ 
νατρέψει αυτή την επίθεση. 

Μέσα σε αυτά τα πλαίσια ετοιμά¬ 
ζει μια μεγάλη κινητοποίηση ενη¬ 
μέρωσης και διαφώτισης του λαού 
με αναλυτικό φυλλάδιο που θα μοι¬ 
ραστεί πόρτα- πόρτα, με αφίσσες, με 
παρεμβάσεις στα σωματεία των ερ¬ 
γοστασίων της περιοχής και στα δη¬ 
μοτικά συμβούλια των γύρω δήμων 
και με μια μεγάλη καμπάνια συλ¬ 
λογής υπογραφών από τον λαό της 
περιοχής για να μείνει το εργοστά¬ 
σιο. 

Η επίθεση για το κλείσιμο του ερ¬ 
γοστασίου δεν γίνεται μόνο στα 
ζητήματα της δήθεν μόλυνσης του 
περιβάλλοντος. 

Υπάρχει ένα οικονομικό σαμποτάζ 
στη λειτουργία του εργοστάσιου που 
τώρα παίρνει τις πιό ακραίες του 
μορφές και ίσως να είναι η κύρια 
μέθοδος με την οποία το ρωσόδου- 
λο αντιβιομηχανικό μπλοκ προσπα¬ 
θεί να κλείσει σήμερα το εργοστά¬ 
σιο. 

Να δούμε πιό είναι αυτό: 

Η ΣΥΝΕΛ είναι ο κύριος μέτοχος 
των Λιπασμάτων σε ποσοστό 80%. 


Ένα 10% ανήκει στην Εμπορική 
Τράπεζα και το υπόλοιπο 10% στην 
Αγροτική Τράπεζα. 

Η ΣΥΝΕΛ σαν μια δευτεροβάθμια 
οργάνωση των αγροτικών συνεται¬ 
ρισμών χρωστάει στην Αγροτική 
Τράπεζα τα χρέη των συνεταιρισμών, 
ποσό που ανέρχεται στα 15 δις. πε¬ 
ρίπου δραχμές. 

Η Αγροτική Τράπεζα στο όνομα 
αυτών των χρεών, δεσμεύει όλα τα 
έσοδα του εργοστασίου. 

Έτσι σήμερα τα Λιπάσματα βρί¬ 
σκονται σε τραγική οικονομική θέ¬ 
ση. 

Αυτή την περίοδο και μέχρι τα μέ¬ 
σα του Απρίλη το εργοστάσιο είναι 
σε φούλ παραγωγή για τα λιπάσμα¬ 
τα της νέας χρονιάς. Το άμεσο πρό¬ 
βλημα είναι οι αγορές πρώτων υλών 
που χωρίς την αποδέσμευση των ε¬ 
σόδων από τα χρέη της ΣΥΝΕΛ εί¬ 
ναι αδύνατον να εξασφαλιστούν. 

Με την μέθοδο αυτή είναι σίγουρο 
πως το εργοστάσιο οδηγείται στην 
παραγωγική του διάλυση και στο ο¬ 
ριστικό του κλείσιμο. 

Την προηγούμενη Τετάρτη το σω¬ 
ματείο των εργαζομένων των Λιπα¬ 
σμάτων συναντήθηκε με την υφυ¬ 
πουργό ανάπτυξης Διαμαντοπούλου, 
έβαλε το πρόβλημα και ζήτησε να 
πάρει το εργοστάσιο τα χρήματά του. 
Η υφυπουργός δεσμεύτηκε μέσα σε 


αυτή την βδομάδα να καλέσει σε 
σύσκεψη με τον διοικητή της Αγρο¬ 
τικής Τράπεζας Λάμπρου με στόχο 
να λυθεί το πρόβλημα. 

Όμως είναι φανερό πως κάτι τέ¬ 
τοιο δεν μπορεί να γίνει εύκολα στο 
βαθμό που οι ρωσόδουλες-αντιβιο- 
μηχανικές δυνάμεις μέσα στην κυ¬ 
βέρνηση και στα κόμματα θα δυνα¬ 
μώσουν τις πιέσεις για την συνέχι¬ 
ση της οικονομικής ασφυξίας του 
εργοστάσιου. 

Γίνεται έτσι σαφές πως βρισκό¬ 
μαστε στην πιό κρίσιμη στιγμή για 
την συνέχιση ή όχι της λειτουργίας 
των Λιπασμάτων. 

Τώρα είναι η στιγμή που χρειάζε¬ 
ται το πιό ενεργητικό μαζικό πολι¬ 
τικό κίνημα για την σωτηρία του ερ¬ 
γοστάσιου. 

Το σωματείο των εργαζομένων, το 
Εργατικό Κέντρο Πειραιά, η Ομο¬ 
σπονδία και η Επιτροπή, βρίσκονται 
μπροστά στην διοργάνωση τέτοιων 
κινητοποιήσεων που να απαιτούν το 
τσάκισμα του οικονομικού σαμπο¬ 
τάζ και την απρόσκοπτη συνέχιση 
της λειτουργίας των Λιπασμάτων. 

Ο βαθμός της ενότητας και της α¬ 
ποφασιστικότητας των δυνάμεων 
που υπερασπίζονται την βιομηχανία 
θα κρίνει το ζήτημα. 


ΔΙΕΡΓΑΣΙΕΣ ΜΕΤΑ 
ΤΙΣ ΔΙΑΓΡΑΦΕΣ 

Ο Ανδριανόπουλος με άρθρο του στον Επενδυτή , έκανε την 
πρώτη προσπάθεια συγκρότησης των διαγραμμένων της Ν.Δ. 
σε μια πολιτική πλατφόρμα που είχε πολύ οικονομία και λίγα 
εθνικά. Στο άρθρο αυτό διαπίστωνε τα πολιτκά εκείνα σημεία που 
ενώνουν το φιλοευρωπαϊκό ρεύμα της Ν.Δ., με το φιλοευρωπαϊκό 
ρεύμα του ΠΑΣΟΚ, και έδειχνε ουσιαστικά το δρόμο για μία κοινή 
πολιτική. Η απάντηση ήρθε άμεσα από τον Σκανδαλίδη και τον 
Λαλιώτη οι οποίοι μίλησαν για τερατογεννέσεις, ενώ ο Λαλιώτης 
ερμήνευσε το φαινόμενο σα συνέπεια του κλίματος που είχε δη¬ 
μιουργήσει η «μέρα του Αγίου Βαλεντίνου». 

Ο χρόνος που διάλεξε ο Ανδριανόπουλος για να απευθύνει κάλε¬ 
σμα στο ΠΑΣΟΚ ήταν εντελώς ακατάλληλος, αφού αυτή τη στιγμή 
δεν έχουν ωριμάσει οι συνθήκες για αυτονόμηση της φιλοευρωπαϊ- 
κής τάσης, ενώ πολιτικές συνεργασίες η σοσιαλφασιστική λαλιώτι- 
κη κλίκα του ΠΑΣΟΚ επιτρέπει μόνο με τον ΣΥΝ. Η ίδια η αυτο¬ 
νόμηση της φιλοευρωπαϊκής τάσης της Ν.Δ. προήλθε μέσα από ένα 
πραξικόπημα της ηγεσίας χωρίς η ίδια να βρει ποτέ την τόλμη να 
δώσει διέξοδο στη δική της έκφραση. Ο παλιός της ηγέτης, ο 
Μητσοτάκης βρίσκεται ακόμα εγλωβισμένος μέσα, υπό διωγμό, 
ακολουθώντας την Μπακογιάννη σ’ ένα παιχνίδι εσωτερικής 
επέμβασης με σκοπό την «επιστροφή των διαγραμμένων» και τη 
«διατήρηση της ενότητας» του κόμματος. Ακόμα και αυτή τη 
στιγμή, οι διαγραμμένοι δεν έχουν συγκροτηθεί σ’ ένα σώμα, και 
δηλώνουν ότι δεν θα είναι μια ενιαία ομάδα στη Βουλή. Απλά, θα 
εκφράζουν ελεύθερα τις απόψεις τους. Εννοείται βέβαια, ότι αυτές 
οι απόψεις μάλλον θα συγκλίνουν. 

Έχουμε γράψει αρκετές φορές ότι η δυσκολία συγκρότησης του 
φιλοευρωπαϊκού ρεύματος σε αυτόνομη πολιτική έκφραση είναι το 
γεγομός ότι αυτό το μέτωπο δεν έχει την τόλμη να δώσει την πάλη 
για τη φιλοευρωπαϊκή γραμμή στα εθνικά ζητήματα. Είναι άλλωστε 
επηρεασμένο σε διάφορους βαθμούς από την αρρώστια του σοβινι¬ 
σμού (δες συμμαχία Μητσοτάκη με σέρβους ναζί, συμφωνία στην 
εγκατάσταση των 8-300). Για την ώρα πιο αποφασιστικός για τη 
συγκρότηση ενός νέου κόμματος εμφανίζεται ο Σουφλιάς, ο οποίος 
κινήθηκε και για να διασφαλίσει την αυτονομία των έξι μέσα στη 
Βουλή. 

Στο στόχαστρο του Καραμανλή έχει βρεθεί και ο Έβερτ, ο οποίος 
έμεινε εντελώς μόνος του να δέχεται τις απανωτές αρνήσεις του 
πρώτου σε προτάσεις για σύγκληση οργάνων και όχι μόνο, δεν 
μπορεί να πάει ούτε με το πλατύ μέτωπο των διαγραμμένων, αφού 
είναι σοβινιστές αλλά ούτε με τον Καραμανλή που είναι “ρώσος”. 
Στην τελευταία του συνέντευξη δήλωνε ότι διαφωνεί με τις διαγρα¬ 
φές και στηρίζει τον Καραμανλή. Με λίγα λόγια προσπάθησε να 
διασφαλίσει ότι ο ίδιος δεν θα διαγράφει, αν και αυτό, αν μείνει 
συνεπής στη σοβινιστική του γραμμή είναι μάλλον μοιραίο. Η Ν.Δ. 
είναι πλέον ένα καινούριο, «καθαρό», σοσιαλφασιστικό κόμμα και 
έχει τελειώσει η εποχή των «διαφοροποιήσεων». 

Στη βάση, ο Καραμανλής συνεχίζει τη σοσιαλφασιστική πορεία 
του μέσα σε κάποια μετριοπαθή πλαίσια για να μην εξοργίσει το 
κομμάτι της φιλοευρωπαϊκής αστικής τάξης που ακόμα τον στηρί¬ 
ζει. Τελευταίο κρούσμα ήταν η ενθουσιώδη υποστήριξη στα αιτήμα¬ 
τα των αγροτών αν και αναγκάστηκε να πει ότι δεν υποστηρίζει το 
κλέισιμο των δρόμων. Παρ' ολ’ αυτά αγκαλιάστηκε και χειροκρο¬ 
τήθηκε από τους ηγέτες του «κλεισίματος» χωρίς να έχει κανένα 
πρόβλημα. Αυτή είναι συνηθισμένη διπλοπρόσωπη πολιτική. 

Ο Καραμανλής δεν είχε αναστολές στο να θυσιάσει την αυτοδυνα¬ 
μία της Ν.Δ., τη νίκη στις εκλογές για να εκκαθαρίσει το κόμμα. 
Δεν έχει πια ανάγκη από αυτοδυναμίες αφού ο ίδιος οραματίζεται 
τη Ν.Δ. να μοιράζεται την εξουσία σε μία σοσιαλφασιστική κυβέρ¬ 
νηση με όλες τις δυνάμεις του σοσιλαφασιστικού μπλοκ. Η πολιτική 
του Καραμανλή είναι ίδια στο βάθος με αυτή του λαλιωτικού 
ΠΑΣΟΚ, του ΣΥΝ, και του ψευτοΚΚΕ. Δεν χρειάζεται λοιπόν, η 
αυτονόμησή του για να πάρει εξουσία. 

Ο Καραμανλής έχει ωστόσο χτυπηθεί στο επίπεδο του Τύπου. Στις 
διαγραφές πήρε μαζί του μόνο τη Βράδυνή του φασίστα Τράγκα. 
Ελεύθερος Τύπος, Αδέσμευτος Τύπος, Καθημερινή ακόμα και αυτή 
η Απογευματινή επιτέθηκαν στον Καραμανλή για την επιχείρηση 
εκκαθάρρισης. 

Ακόμα αντιμετωπίζει ένα αρκετά μεγάλο πρόβλημα σε διαρροή 
στελεχών. Τελευταία εμφανίστηκε ένα κύμα αποχωρήσεων, κυρίως 
από τις τοπικές της Κρήτης, ενώ σοβαρό πλήγμα δέχθηκε με την 
αποχώρηση του μέλος της Κ.Ε. Ματζαπετάκη. Τα περισσότερα 
στελέχη της Ν.Δ. προέρχονται από τη φιλοευρωπαϊκή πτέρυγα. Ο 
Καραμανλής δεν θέλει ένα κόμμα αποδυναμωμένο από στελεχικό 
δυναμικό, γιατί αυτό μοιραία θα συρρικνωθεί, δεν θα είναι πλέον 
ένα κόμμα, κυρίαρχος πόλος της παλιάς δεξιάς. 

Βέβαια, αυτά τα στελέχη που αποχωρούν, πρέπει να ενταχθούν 
κάπου. Όλα θα κριθούν από τη συγκρότηση της φιλοευρωπαϊκής 
τάσης σε κόμμα. 

Σελίδα 5 


Η ΣΥΝΕΝΤΕΥΞΗ ΤΗΣ ΜΑΤΒΙΕΝΚΟ ΣΤΗΝ "ΕΛ. ΩΡΑ" 


Ο παλιός φασισμός βρήκε νέο αφεντικό 


Ήταν τόσο προκλητικά εξό¬ 
φθαλμο το πρωτοσέλιδο θέμα της 
κυριακάτικης Ελεύθερης Ώρας , 15/ 
2, που δύσκολα θα μπορούσε να το 
αγνοήσει κανείς μέσα στη γιορτι¬ 
νή παρέλαση των πλούσιων κυρια¬ 
κάτικων φύλλων που βρίσκονταν 
κρεμασμένα στην περίμετρο του πε¬ 
ριπτέρου. Το θέμα λοιπόν ήταν: “ΟΙ 
ΘΕΣΕΙΣ ΤΗΣ ΡΩΣΙΑΣ ΓΙΑ 8-300 
ΚΑΙ ΙΡΑΚ”, υπέρτιτλος: “Η ελλη- 
νορωσική συνεργασία σε όλους 
τους τομείς και τις προοπτικές”, ε¬ 
νώ στον υπότιτλο: “ Η ΠΡΕΣΒΗΣ 
ΒΑΑΕΝΤΙΝΑ ΜΑΤΒΙΕΝΚΟ ΜΙ¬ 
Α ΑΕΙ ΑΠΟΚΛΕΙΣΤΙΚΑ ΣΤΗΝ 
Ε.Ω.Κ”. 

Ήταν ακριβώς την ίδια μέρα που 
ο ρώσος υπουργός Εξωτερικών 
Πριμακώφ ερχόταν στην Αθήνα. 
Τυχαίο γεγονός; Μάλλον όχι. Ό¬ 
πως δεν είναι τυχαίο πρόσωπο και 
η Β. Ματβιένκο για να δώσει την 
πρώτη επίσημη συνέντευξη της, απ’ 
όσο ξέρουμε, σ’ ένα φύλλο σαν την 
Ε.λεύθερη Ώρα. 

Η Ελεύθερη Ώρα του Γρ. Μιχα- 
λόπουλου εκπροσωπεί το δοσιλο- 
γισμό, το παλάτι, τη στρατιωτική 
χούντα και υποστηρίζει την απο- 
φυλάκιση των χουντικών από πα¬ 
λιά. Είναι οι παλιοί βασανιστές, οι 
πρώην πιστοί υπηρέτες των αμερι- 
κάνων ιμπεριαλιστών και κατ’ ε¬ 
ξοχήν ορθοδοξοφασίστες (“Α- 
ντιαιρετικό Κίνημα”). Αυτό, λοιπόν, 
το μαύρο συνοθύλευμα του παλιού 
φασισμού τρέχει σήμερα να σκύψει 
δουλικά τη μέση του στο νέο 
προστάτη και αφέντη, τη Ρωσία, 
που πιστεύει ότι θα του εξασφαλί¬ 
σει τα τρελλά του όνειρα για εδα¬ 
φική επέκταση απέναντι στον προ¬ 
αιώνιο εχθρό, την Τουρκία στο ε¬ 
ξωτερικό, και θα του εξασφαλίσει 
τη φασιστική βία στο εσωτερικό. 
Έτσι, έχει υιοθετήσει την αντιευ- 
ρωπαϊκή, αντιδυτική γραμμή. Είναι 
χαρακτηριστικό ότι στη στήλη ό¬ 
που γράφεται η άποψη της εφημε¬ 
ρίδας, την ίδια μέσα σε άρθρο με 
τίτλο: “Η Ελλάδα, οι εχθροί και οι 
...φίλοι μας! ...” γράφουν για την 
Τουρκία: “Λεν ωρωδούν προ ουδε- 
νός! Γιατί σιτίζονται, στηρίζονται 
οικονομικά και, ανεξέλεγκτα, εξο¬ 
πλίζονται από τη μανία για παγκό¬ 
σμια επικράτηση των Αμερικάνων 
φίλων μας!... Από τα θεοσκότεινα 
Άδυτα της ασύδοτης οικονομοκρα- 
τίας των ΗΠΑ! Από τα κέντρα του 
οικονομικού δυναμισμού, που όχι 
μόνο αψηφούν το Κογκρέσο, τη Γε¬ 
ρουσία, αλλά και την παντοδυνα¬ 
μία του Αευκού Οίκου!.. Ας πιέσουν 
όσο θέλουν εχθροί και φίλοι... Αν 
χρειαθεί θα πολεμήσωμεν για τα Ό¬ 
σια και τα Ίερα της Φυλής! Αλλά 
Εκείνοι, όλοι θα ανθέξουν τις φο¬ 
βερές Συνέπειες; Ή θα γκρεμισθούν 
αμέσως μετά από Εμάς;”. Μια που 
σύμφωνα με τον αρθρογράφο: “Αν 
χρειασθεί θα τους διδάξωμεν, ξανά 
ότι σε αυτό τον τόπο, η Λευτεριά 
μετριέται και κρατιέται... με το α- 
θανάτο και ολοπόρφυρο Ελληνικό 
Αίμα!”. 

Που βρίσκουν το θάρρος οι άν¬ 
θρωπο της εξάρτησης; Μα στη Ρω¬ 
σία. Αυτή είναι οπυ εξασφαλίζει ό¬ 
λη την ακατάσχετη φλυαρία. 

Είναι πάνω σ’ αυτό το κοινό ση¬ 
μείο, δηλαδή στη Ρωσία και τον α- 
ντιδυτικισμό που ο Μιχαλόπουλος 
συνάντησε και στέγασε τους ναζι- 
στές της “Χρ. Αυγής” τόσο στην 


εφημερίδα του όσο και στο τηλεο¬ 
πτικό κανάλι “Τηλετώρα” με 
εβδομαδιαία τηλεοπτική εκπομπή. 

Είναι η ρώσικη προστασία που 
κάνει τον διευθυντή ελεύθερου ρε¬ 
πορτάζ του “Τηλετώρα” και συνερ¬ 
γάτη της Ε.Ω.Κ Κ. Παπαναγιώτου 
να παίρνει τη συνέντευξη από τη 
ρωσίδα πρέσβειρα και να φέρεται 
απέναντι της με δουλική ευγένεια 
και να την αποκαλεί εξοχώτατη. Το 
έδαφος βέβαια, έχει ήδη μπολιαστεί 
καθώς στις μέσα σελίδες υπάρχει 
φωτογραφία του ίδιου δημοσιογρά¬ 
φου να κρατάει στα χέρια του μια 
εικόνα του Χριστού (ορθοδοξία) δί¬ 
πλα στο Γέλτσιν. Η Β. Ματιένκο 
ξέρει βέβαια με ποιους έχει να κά¬ 
νει και φροντίζει να το δείξει. Έ¬ 
τσι ξεκινώντας τονίζει ότι η ζωή 
της στην Αγία Πετρούπολη, (αυτό 
το παλιό τσαρικό σύμβολο της “Α¬ 
γίας Ορθόδοξης Ρωσίας”) “ αυτή την 
πόλη με την ειδική ψυχολογική α¬ 
τμόσφαιρα” την έχει επηρεάσει πά¬ 
ρα πολύ. 

Ποιά είναι όμως ακριβώς αυτή η 
γυναίκα; Για πέντε χρόνια ήταν α- 
ντιδήμαρχος της Αγίας Πετρούπο¬ 
λης. Ασχολείται με θέματα διεθνών 
σχέσεων, πολιτιστικά και μορφω¬ 
τικά. Εκλέγεται μέλος του Ανώτα¬ 
του Σοβιέτ, της τότε Σοβιετικής Έ¬ 
νωσης επί Γκορμπατσόφ. Πηγαίνει 
στο υπουργείο Εξωτερικών. Απο¬ 
φοιτά από τη διπλωματκή Ακαδη¬ 
μία της Μόσχας και στέλνεται σαν 
πρέσβειρα στη Μάλτα, όπου παρα¬ 
μένει για 4 χρόνια. Επιστρέφει στο 
υπουργείο Εξωτερικών στη Ρωσία 
και τίθεται επικεφαλής μιας Διεύ¬ 
θυνσης (δεν αναφέρει ποιας) και μέ¬ 
λος του Συμβουλίου του ίδιου υ¬ 
πουργείου μέχρι που στέλνεται στην 
Ελλάδα. 

Με δυο λόγια μια έμπειρη σοσιαλ- 
φασίστρια και γνήσιο παιδί της 
ρούσικης αστικής τάξης νέου τύπου. 

Είναι πολύ φυσικό για ένα διπλω¬ 
μάτη να επιδιώκει την ανάπτυξη 
των σχέσεων ανάμεσα σε δύο χώ¬ 
ρες, η Ματβιένκο όμως δεν μένει 
εκεί. «Πρώτα απ’ όλα, θέλω να σας 
πω, ότι μεταξύ της Ελλάδας και της 
Ρωσίας από αιώνες υπάρχουν ιστο¬ 
ρικές, παραδοσιακές και φιλικές 
σχέσεις. Οι Ρώσοι πάντοτε υποστή¬ 
ριζαν την Ελλάδα. Οι Ρώσοι και η 
Ρωσία βοήθησαν πάρα πολύ, 
μπορούμε να πούμε, στην απελευ¬ 
θέρωση της Ελλάδας από τον οθω¬ 
μανικό ζυγό και πάντοτε βρίσκο¬ 
νταν στο πλευρό της χώρας σας και 
του ελληνικού λαού. Τώρα, ενώ βρί¬ 
σκομαι στην ελλάδα, αισθάνομαι 
περισσότερο πόσο ειλικρινής είναι 
η συμπάθεια του λαού της Ελλά¬ 
δας προς το λαό της Ρωσίας, προς 
τη χώρα μου». 

«Εμείς έχουμε πάρα πολλές δυ¬ 
νατότητες και σαν έναν από τους 
σκοπούς - στόχους για την προώ¬ 
θηση των ρωσο-ελληνικών σχέσε¬ 
ων, βλέπω την ταχύτητα αξιοποίη¬ 
σης όλων αυτών των δυνατοτήτων. 
Και θέλω να υπογραμμίσω ότι οι 
σχέσεις μεταξύ Ρωσίας και Ελλά¬ 
δας δεν είναι απλώς πολιτκές σχέ¬ 
σεις μεταξύ δύο χωρών. Οι σχέσεις 
μας έχουν φιλικό χαρακτήρα και 
στηρίζονται στην αμοιβαία εμπι¬ 
στοσύνη». 

Ο δημοσιογράφος εκστασιάζεται 
καθώς νιώθει ότι ο Μόσκοβος έρ¬ 
χεται μέσα από τους αιώνες ξανά 
κοντά του: «Εξοχωτάτη, όσοι σας 


γνώρισαν στο χρονικό διάστημα 
που βρέθηκαν στην Ελλάδα και πα¬ 
ρακολουθούν τις διπλωματικές δρα¬ 
στηριότητες, σας χαρακτηρίζουν 
«κεραυνό καταιγιστικής δράσης». 
Με στόχο τη μεγαλύτερη προσέγ¬ 
γιση Ρωσίας και Ελλάδας, Ρώσων 
και Ελλήνων, συνεχώς πραγματο¬ 
ποιείτε υψηλές και άλλες υπηρε¬ 
σιακές συναντήσεις και επαφές, ε¬ 
νώ πολύ συχνά σας βλέπουμε και 
ανάμεσα σε απλούς Έλληνες. Κα¬ 
τά κοινή πεποίθηση είστε μια «δυ¬ 
ναμική γυναίκα-πρέσβης» η οποία 
προσφέρει πάρα πολλά για την πε¬ 
ραιτέρω σύσφιγξη και ανάπτυξη 
των σχέσεωνρωσίας κια Ελλάδας». 

Η Ματβιένκο επιβεβαιώνει: «Εί¬ 
μαι στην Ελλάδα μόνο τέσσερις μή¬ 
νες αλλά λόγω της συνεχούς και 
έντονης δράσης μου (υπηρεσιακές 
συναντήσεις, συζητήσεις, επαφές 
κ.λπ.), νομίζω ότι βρίσκομαι μεγα¬ 
λύτερο χρονικό διάστημα εδώ». Και 
παρακάτω: 

«Οι Έλληνες είναι πάρα πολύ φι¬ 
λικοί και φιλόξενοι και αγαπούν 
με πάθος τη χώρα τους. Είναι με¬ 
γάλοι πατριώτες και γι’ αυτό τους 
εκτιμώ ιδιαίτερα. Αεν έχει σημα¬ 
σία αν ο Έλληνας μένει ή βρίσκε¬ 
ται στην Ελλάδα ή στο εξωτερικό. 
Γνωρίζοντας τον μπορείς να κατα¬ 
λάβεις αμέσως ότι είναι Έλληνας, 
γιατί αγαπάει πάρα πολύ την πα¬ 
τρίδα του. Και αυτό ξεχωρίζει τους 
Έλληνες από τους άλλους λαούς». 

Ο θαυμάσιος ύμνος της πατριω¬ 
τικής ανωτερότητας και του «εθνι¬ 
κού φρονήματος» του Έλληνα του 
χειρότερου δηλαδή σοβινσιμού και 
εθνορατσισμού φθάνει στις ανώτε¬ 
ρες κορώνες όταν η Ματβιένκο ξε¬ 
σπαθώνει: «Εγώ νομίζω ότι εμείς, 
οι Έλληνες και οι Ρώσοι, έχουμε 
στη γενετική μας βάση αυτή την 
αμοιβαία αγάπη. Και μπορούμε να 
πούμε ότι η αγάπη μας μεταδίδεται 
από γενιά σε γενιά». 

Και συνεχίζει: «Μπόρεσα μέχρι 
τώρα να συναντηθώ με όλους 
σχεδόν τους αρχηγούς των πολι¬ 
τικών κομμάτων της ελλάδας και 
διαπίστωσα ότι ανεξάρτητα από την 
πολιτική πλατφόρμα κάθε κόμμα¬ 
τος, που εξυπακούεται ότι διαφέρει 
απ’ αυτή των άλλων κομμάτων, 
συμφωνούν, ομοφωνούν, σε κάτι. 
Θέλουν όσο το δυνατόν καλύτερες 
σχέσεις και στενότερη συνεργασία 
της Ελλάδας με τη Ρωσία, γιατί ό¬ 
λοι οι Έλληνες αγαπούν τη Ρωσί¬ 
α» (οι υπογραμμίσεις δικές μας). 

Στη συνέχεια αφού επιβεβαιώνει 
ότι η Ρωσία, όχι μόνο πάντοτε έ¬ 
παιζε σημαντικό ρόλο στον κόσμο 
αλλά ότι και σήμερα δικαιούται να 
παίζει σημαντικό ρόλο στις παγκό¬ 
σμιες υποθέσεις και θα τον παίζει, 
λέει: «Η Ρωσία πάντοτε είχε ενδια¬ 
φέροντα στα Βαλκάνια και στη Με¬ 
σόγειο, όπου πάντα έπαιζε σημα¬ 
ντικό ρόλο. Και θέλω επίσης να σας 
πω, ότι τα ενδιαφέροντα Ρωσίας κια 
Ελλάδας συμπίπτουν σε πολλά θέ¬ 
ματα σε αυτές τις περιοχές. Όπως 
γνωρίζετε, η σημερινή Ρωσία είχε 
και έχει δραστήριο ρόλο για τη 
διευθέτηση της Γιουγκοσλαβικής 
κρίσης, ενώ επιδιώκει την εξεύρε¬ 
ση λύσης για το Κυπριακό. Και 
γνωρίζετε, επίσης, ότι η Ελλάδα και 
η Ρωσία από κοινού, ανέλαβαν πρω¬ 
τοβουλία για σύγκλιση της Αιά- 
σκεψης των χωρών της Αν. Ευρώ¬ 
πης που αφορά την ασφάλεια στην 


περιοχή». 

Διαβεβαιώνει ότι οι 8-300 θα 
φτάσουν φέτος στην Κύπρο: «Η ε¬ 
πίσκεψη του υπουργού Εξωτερικών 
της Ρωσίας, του κου Γεβγένι Πρι- 
μακόφ, και η σχεδιαζόμενη επίσκε¬ 
ψη του πρωθυπουργού της χώρας 
μας του κου Τσερνομίρντιν, επιβε¬ 
βαιώνουν για μια ακόμα φορά ότι 
η Ελλάδα βρίσκεται στην πρώτη 
θέση για τη Ρωσία» (η υπογράμ¬ 
μιση δική μας). 

Δεν θα κουράσουμε άλλο τους α¬ 
ναγνώστες μας, μια που πρόκειται 
για μια τεράστια συνέντευξη που 
απασχολείται με όλα τα ζητήματα 
και φτάνει μέχρι τους Ολυμπιακούς 
Αγώνες στην Αθήνα το 2004. Έγι¬ 
νε νομίζουμε φανερό αυτό που η Ο- 
ΑΚΚΕ προπαγανδίζει εδώ και χρό- 


συνέχεια από τη σελ. 1 

εκφραστής του ελληνικού σοβι¬ 
νισμού, που μέσα του φιλοξενεί και 
όλο αυτό τον φασιστικό και αντι- 
τούρκικο οχετό. Θα μπορούσε κα¬ 
νείς να βγάλει το συμπέρασμα ότι 
η κυπριακή αστική τάξη και ο λα¬ 
ός δεν θέλουν την ειρήνη. 

Μόνο η ανάλυση της ρώσικης 
στρατηγικής και της στρατηγικής 
του ΑΚΕΛ στην Κύπρο μπορεί να 
προφυλάξει από μια τέτοια εκτί¬ 
μηση των πραγμάτων που πάντα 
βέβαια φροντίζει να διατυμπανίζει 
το ίδιο το ΑΚΕΛ. Με αυτό τον τρό¬ 
πο άλλωστε τρομοκρατεί ιδεολο¬ 
γικά τους αντιπάλους του. 

Η αλήθεια όμως ως συνήθως βρί¬ 
σκεται πιο βαθειά και είναι αντι¬ 
φατική. 

Το ΔΗΣΥ είναι πραγματικά ένα 
κόμμα του ελληνικού σοβινισμού, 
όμως είναι και ένα κόμμα της ε- 
μποροβιομηχανικής αστικής τάξης 
της Κύπρου. Γι’ αυτό κοιτάζει 
στρατηγικά στη Δύση και ταχτι¬ 
κά τώρα στην Ε.Ε. Ο σοβινισμός 
του ΔΗΣΥ βλέπει στο βάθος πά¬ 
ντα την Ένωση, αλλά αυτή την 
βλέπει μέσα στην Ευρώπη, όχι κά¬ 
τω από το ρώσικο άρμα. Σαν κόμ¬ 
μα της αστικής τάξης το ΔΗΣΥ, 
όπως και η ισχυρότερη μερίδα του 
ΔΗΚΟ, δεν θέλει επίσης πόλεμο με 
την Τουρκία, αν και θέλει αιώνια 
υπεροχή πάνω στους τουρκοκύ¬ 
πριους. Το ΔΗΣΥ θέλει μια λύση 
του Κυπριακού, κάτω από την δυ¬ 
τική ομπρέλα δίχως να παραιτεί- 
ται από τις ενωτίστικες ονειροφα¬ 
ντασίες του. 

Αντίθετα το ΑΚΕΛ, είναι ένα α- 
ντισοβινιστικό κόμμα, οπότε αντί¬ 
θετο και στην ένωση με την Ελλά¬ 
δα. αλλά είναι τέτοιο μόνο σαν 
“ρώσικο” κόμμα. Σαν τέτοιο μπο¬ 
ρεί να είναι “φιλοτούρκικο” όταν 
θέλει να κόψει τα ποδάρια των σο¬ 
βινιστών. Αλλά μπορεί να γίνει και 
φοβερά “αντιτούρκικο” όταν χρειά¬ 
ζεται να τορπιλίσει οποιαδήποτε 
μόνιμη λύση που μπορεί να φέρει 
την ειρήνη στο νησί. Η ειρήνη διώ¬ 
χνει τη Ρωσία, την κάνει αχρεία¬ 
στη. 

Η διαφορά λοιπόν του Κληρίδη 
με το ΑΚΕΛ βρίσκεται τώρα στο 
εξής ζήτημα: ο Κληρίδης έχει μπρο¬ 
στά του δύο εκδοχές. Η μία εκδο- 


νια για το πέρασμα της χώρας μας 
απ’ το δόγμα «ανήκομεν εις τη Δύ¬ 
ση» στο «τρέχουμε γρήγορα στην 
Ανατολή». 

Αυτή η αγάπη της Ρωσίας προς 
την Ελλάδα, την οποία επικαλέιται 
η ρωσίδα πρέσβης, είναι η αγάπη 
του ιμπεριαλισμού προς τον υποτα¬ 
κτικό του. Άλλωστε όποιον αγά¬ 
πησε η Ρωσία (Αφγανιστάν, Τσε¬ 
χοσλοβακία, Τσετσενία) τον βύθι¬ 
σε στο αίμα και την καταστροφή. 

Την ίδια αγάπη έδειξε και η χι¬ 
τλερική Γερμανία προς την Αυστρία 
ή τη Ρουμανία, ή τη Βουλγαρία που 
αφού υποτάχτηκαν στον προστάτη 
τους, τον ακολούθησαν στον άδικο 
παγκόσμιο πόλεμο του, νικήθηκαν 
και εξευτελίστηκαν μαζί του. 


χή είναι μια ειρηνική διευθέτηση 
του κυπριακού μέσα από τις ευρω- 
κυπριακές συνομιλίες και μέσα από 
την αμερικάνικη παρέμβαση που θα 
ενταθεί μετά τις εκλογές. Ο Κληρί¬ 
δης βλέπει ουσιαστικά λύση μόνο μέ¬ 
σα από τη Δύση. Βέβαια μια τέτοια 
λύση το ΑΚΕΛ μπορεί σχετικά εύ¬ 
κολα να την εμποδίσει σαν “ξεπου- 
ληματική” και “αμερικανόπνευ- 
στη” κάνοντας μέτωπο με όλο τον 
ελληνικό σοβινισμό στην Κύπρο 
και στην Ελλάδα. Όμως σ’ αυτή 
την περίπτωση η εγκατάσταση των 
8-300 θα εμφανιστεί στα μάτια της 
Δύσης σαν μια ρώσικη πρόκληση. 
Αντίθετα το ΑΚΕΛ μπορεί να ε- 
γκαταστήσει τους 8-300 δίχως να 
οξύνει ούτε με τη Δύση, ούτε να 
εμφανιστεί σαν συγκρουόμενο με 
τους τουρκοκύπριους. 

Η άλλη εκδοχή για τον Κληρίδη 
είναι η διαιώνιση της διχοτόμησης. 
Όμως μια διαιώνιση της διχοτό¬ 
μησης συνεχίζει για τον ελληνο¬ 
κεντρικό Κληρίδη να δυναμώνει το 
νέο αμυντικό δόγμα, δηλαδή τη συ¬ 
νεργασία με τον ελληνικό στρατό. 
Αυτό δεν το θέλει επίσης η Ρωσία. 
Η Ρωσία θέλει το νησί διχοτομη¬ 
μένο, αδύναμο, δίχως εμπιστοσύνη 
στον εαυτό του και χωρίς άλλες 
συμμαχίες πλην του εαυτού της. Σε 
μια τέτοια “ανεξάρτητη” Κύπρο η 
Ρωσία αλωνίζει. Σε μια τέτοια Κύ¬ 
προ οι 

8-300 εξασφαλίζουν την πλήρη υ¬ 
ποταγή και υποδούλωση. 

Να λοπόν γιατί χάλασε τόσο πο¬ 
λύ τον κόσμο το ΑΚΕΛ, και να για¬ 
τί καλύτερα οι σοβινιστές στο νη¬ 
σί παρά οι “ρούσοι”. Βέβαια μιλώ¬ 
ντας γι’ αυτά τα δύο πράγματα 
Κληρίδη και ΑΚΕΛ οι άνθρωποι 
που αγαπούν την ειρήνη πρέπει να 
έχουν στο μυαλό τους δύο κακά. 

Ο ελληνικός σοβινισμός από ι¬ 
στορική άποψη υπήρξε διαβατήριο 
για τη ρούσικη επέμβαση. Αυτοί οι 
άρρωστοι φέρνουν πάντα φασισμό 
και εξάρτηση, ιδιαίτερα εξάρτηση 
την ώρα που μιλάνε για τα εθνικά 
μεγαλεία. Δεν πρέπει δηλαδή να 
ξεχνάμε ότι ένα από τα σημεία που 
αντιπαράθεσαν τα δύο στρατόπε¬ 
δα σ’ αυτές τις εκλογές ήταν το 
ποιος θα εξασφαλίσει πιο γρήγορα 
την εγκατάσταση των 8-300, δη¬ 
λαδή την εξάρτηση του νησιού. 


ΚΥΠΡΟΣ 

ΠΑΡΑΣΚΕΥΗ 20 ΦΑΕΒΑΡΗ 1998 


ΤΟ ΝΟΗΜΑ ΤΗΣ ΥΠΟΥΛΗΣ ΠΡΟΤΑΣΗΣ 

ΠΑΓΚΑΛΟΥ ΓΙΑ ΤΗ ΧΑΓΗ 


Σ τις 25 του Γενάρη μια συνέντευξη του υπουργού Εξωτε 
ρικών Πάγκαλου στην τούρκικη εφημερίδα Μιλιέτ τά¬ 
ραξε τα νερά στις ελληνοτουρκικές σχέσεις. Κι αυτό γιατί, σε 
μια πρώτη τουλάχιστον ανάγνωση και από ορισμένες πλευρές 
όπως οι σοβινιστές, φάνηκε σαν “υποχώρηση στις θέσεις της 
Αγκυρας”, που εδώ και μερικά χρόνια έχει επίσημα ζητήσει 
από τη χώρα μας να πάνε όλες οι ελληνοτουρκικές διαφορές 
“πακέτο” στο Αιεθνές Δικαστήριο της Χάγης, αφού πρώτα προ- 
ηγηθεί πολιτικός διάλογος ανάμεσα στις δύο χώρες. 

Πράγματι, αν κανείς διαβάσει επιφανειακά τις σχετικές δη¬ 
λώσεις και τα μεθεόρτια που επακολούθησαν, μπορεί να μείνει 
με την εντύπωση πως επιτέλους η ελληνική πλευρά άρχισε να 
βλέπει με άλλο μάτι τα ελληνοτουρκικά προβλήματα και να 
ακολουθεί μια σαφώς πιο ρεαλιστική και αποδοτική πολιτική 
με στόχο την οριστική επίλυση των διαφορών αυτών. 

Μια πιο προσεκτική ανάγνωση όμως πείθει ότι δεν πρόκει¬ 
ται για κάτι τέτοιο, αλλά για μια αλλαγή μόνο στην τακτική, 
και μάλιστα αλλαγή που όχι μόνο δεν αποβλέπει στη λύση των 
προβλημάτων, αλλά στη δημιουργία περισσότερων προβλημά¬ 
των στην Τουρκία και στο διπλωματικό στρίμωγμά της με πιο 
εύσχημο τρόπο απ’ ό,τι μέχρι τώρα. Στόχος είναι να μεταφερ¬ 
θούν οι διεθνείς πιέσεις στην πλευρά της Τουρκίας όχι για να 
έρθουν πιο κοντά οι δύο χώρες, αλλά να φανεί διεθνώς ότι κύ¬ 
ριος υπεύθυνος της έντασης είναι η Τουρκία και όχι η Ελλάδα. 
Ένας δεύτερος και πιο βαθύς (όσο και ανομολόγητος) στόχος 
είναι να ανοίξει μέσω της ελληνικής πρότασης ο δρόμος στην 
πάντα καιροφυλακτούσα Ρωσία να θέσει στην Τουρκία θέμα 
Στενών και εφαρμογής της Συνθήκης του Μοντρέ. Και εδώ δη¬ 
λαδή η Ελλάδα λειτουργεί -όπως έχουμε δει αρκετές φορές- 
σαν πλασιέ των ρώσικων συμφερόντων στην περιοχή. 


ΠΟΙΑ ΗΤΑΝ Η ΠΡΟΤΑΣΗ 
ΠΑΓΚΑΛΟΥ 
ΠΟΙΟΝ ΕΞΥΠΗΡΕΤΕΙ 

Μέχρι σήμερα η ελληνική ταχτι¬ 
κή ήταν η λεγάμενη “βήμα-βήμα”: 
Πρώτα δηλαδή κοινή προσφυγή 
Ελλάδας και Τουρκίας στη Χάγη 
για τον καθορισμό της υφαλοκρη¬ 
πίδας, μετά μονομερής προσφυγή 
της Τουρκίας στο ίδιο δικαστήριο 
για την Ίμια και μετά συζήτηση 
διάφορων θεμάτων αμοιβαίου εν¬ 
διαφέροντος, όπως η αντιμετώπι¬ 
ση της λαθρομετανάστευσης και 
άλλα. Εξυπακούεται ότι στη συζή¬ 
τηση αυτή δε θα έμπαιναν τα ζη¬ 
τήματα που θέτει ως κύρια η 
Τουρκία και στα οποία η διεθνής 
νομική θέση της Ελλάδας είναι α¬ 
σθενέστατη, αν όχι καταστροφική 
(τέτοια θέματα είναι η αποστρατιω¬ 
τικοποίηση των ελληνικών νησιών 
του Αιγαίου και το εύρος του ενα¬ 
έριου χώρου). 

Με τη συνέντευξή του στη Μι- 
λιέτ ο Πάγκαλος φαινομενικά κά¬ 
νει στροφή 180 μοιρών, αφού για 
πρώτη φορά αποδέχεται το δικαί¬ 
ωμα της Τουρκίας να προσφύγει 
μονομερώς (εδώ χρειάζεται ιδιαί¬ 
τερη προσοχή) στη Χάγη για όποιο 
ζήτημα εκείνη θέλει, συμπεριλαμ¬ 
βανομένων και των ζητημάτων ε¬ 
ναέριου χώρου και αποστρατιωτι¬ 
κοποίησης. Ωστόσο, βάζει μια προ¬ 
ϋπόθεση που τινάζει όλα τα υπό¬ 
λοιπα στον αέρα και υποχρεώνει 
την Τουρκία να μην αποδεχτεί την 
πρότασή του: Να δεχτεί η Τουρκία 
τη γενική δικαιοδοσία του Διε¬ 
θνούς Δικαστηρίου της Χάγης. 

Τι σημαίνει αυτό; Ότι δε θα μπο¬ 
ρεί μόνο η Τουρκία να προσφύγει 
εκεί για τις ελληνοτουρκικές δια¬ 
φορές, αλλά και οποιαδήποτε 
άλλη χώρα κατά της Τουρκίας 
για οποιοδήποτε ζήτημα θέλει. Και, 
αφού κατά δημόσια ομολογία όλων 
των πολιτικών κομμάτων της χώ¬ 
ρας μας (ακόμα και του πράχτορα 
Παπανδρέου) η Ελλάδα δε διεκδι- 
κεΐ τίποτε από την Τουρκία, επο¬ 


μένως δεν έχει κανένα θέμα να προ- 
σφύγει κατά της Τουρκίας, τότε 
ποιον εξυπηρετεί μια τέτοια θέση; 
Σε ποιον ανοίγει δρόμους να προ- 
σφύγει κατά της Τουρκίας και για 
ποια ζητήματα; 

Ο Πάγκαλος έκανε την πρόταση 
ξέροντας ότι, κάτω απ’ αυτούς τους 
όρους, η Τουρκία θα υποχρεωθεί να 
αρνηθεί το “λουκούμι” που της 
πρόσφερε (για να χρησιμοποιήσου¬ 
με τη δική του ορολογία). Ο ίδιος 
σε ενημέρωση της Κυβερνητικής Ε¬ 
πιτροπής ομολόγησε ανοιχτά το 
βαθύτερο στόχο της πρότασής του. 
Διαβάζουμε από την Ελευθεροτυ¬ 
πία (31 Γενάρη): «Ο υπουργός Εξω¬ 
τερικών είπε χαρακτηριστικά ότι 
μ’ αυτήν την πρόταση “η Ελλάδα 
πέτυχε ν’ ανεβάσει ψηλά τον πήχυ 
που πρέπει τώρα να πηδήσει η 
Τουρκία, για να συμμετάσχει στην 
Ευρωπαϊκή Ένωση. Ο κ. Αρσένης 
αναρωτήθηκε στο σημείο αυτό τι 
θα γίνει αν η Τουρκία αποδεχθεί 
την πρόταση, αλλά ο κ. Πάγκαλος 
του απάντησε ότι αυτό αποκλείε¬ 
ται να γίνει. Αιότι -εξήγησε- αν η 
Τουρκία αποδεχθεί τη γενική 
δικαιοδοσία του Αιεθνούς Αικα- 
στηρίου. θα “ανοίξουν” πολλά θέ¬ 
ματα και γι’ αυτήν (π.χ. θέμα Στε¬ 
νών κ.ά.)». 

Να λοιπόν ο στόχος της πρότα¬ 
σης: Να απομονωθεί ακόμα περισ¬ 
σότερο η Τουρκία από την Ευρω¬ 
παϊκή Ένωση. Κι αυτό έπιασε τό¬ 
πο, καθώς αμέσως μετά πήρε τα η¬ 
νία ο πάντα πρόθυμος να απομο¬ 
νώνει διπλωματικά την Τουρκία 
Κΐνκελ και την κάλεσε να αποδε¬ 
χτεί την πρόταση. Κάτι παρόμοιο 
πρόβαλαν και οι Αμερικάνοι με το 
Μίλερ, αν και αυτοί προσπάθησαν 
να κρατήσουν πιο λεπτές ισορρο¬ 
πίες. 

Ίσως όμως ο σημαντικότερος 
στόχος της πρότασης ήταν να α¬ 
νοίξει ο δρόμος στη Ρωσία για τα 
Στενά. Αν υπάρχει σε κανέναν 
αμφιβολία ποιον εξυπηρετεί να βά¬ 
ζει θέμα Στενών, ας διαβάσει τι 


γράφει η ίδια εφημερίδα στις 13 Γε¬ 
νάρη: «Αν η Άγκυρα κατορθώσει 
να πείσει ότι έχει πλέον ατονήσει 
η ισχύς αυτής της Συνθήκης (σσ: 
του Μοντρέ), τότε θα μπορεί πολύ 
πιο εύκολα να απαιτεί για τη διέ¬ 
λευση ξένων πλοίων μέσω των 
Στενών να ισχύει η εθνική της νο¬ 
μοθεσία. που προβλέπει σχολαστι¬ 
κούς ελέγχους των φορτίων και της 
διέλευσης όλων των εμπορικών και 
πολεμικών σκαφών. Σε ένα τέτοιο 
ενδεχόμενο -θέσης εκτός ισχύος 
της Συνθήκης του Μοντρέ- δεν α¬ 
ντιδρά μόνο η Ελλάδα, αλλά και 
τα υπόλοιπα κράτη της Μαύρης 
Θάλασσας, με πρώτη τη Ρωσία, η 
οποία δεν δέχεται παρεμπόδιση της 
ελεύθερης διέλευσης των πλοίων 
των στόλων της από την περιοχή 
αυτή». 

Άλλωστε, παρόμοια εκτίμηση μ’ 
αυτή του Πάγκαλου είχε κάνει και 
λίγες μέρες πριν την επίμαχη συ¬ 
νέντευξη ο κυβερνητικός εκπρόσω¬ 
πος Ρέππας: «Η Τουρκία αδυνατεί 
να ανταποκριθεί σ’ αυτήν την πρό¬ 
κληση... Αεν έχει δεχθεί τη δικαιο¬ 
δοσία του Αικαστηρίου της Χάγης. 
Και εγώ εκτιμώ ότι δεν πρόκειται 
να τη δεχθεί, για δικούς της λό¬ 
γους. Με αυτή την έννοια είναι πο¬ 
λύ θεωρητική αυτή η συζήτηση» 
(στο ίδιο, 23 Γενάρη). 

Η Ελλάδα λοιπόν έκανε μια πρό¬ 
ταση για να απορριφθεί! Κατά τα 
άλλα, η πρόταση ήταν “εποικοδο¬ 
μητική”... 

ΚΙ ΑΛΛΗ ΜΙΑ ΠΟΝΗΡΙΑ 

Υπάρχει και κάτι άλλο σημαντι¬ 
κό που αναδεικνύει κι αυτό την α- 
νειλικρίνεια της πρότασης: Η ελ¬ 
ληνική κυβέρνηση από το Δεκέμ¬ 
βρη του 1992 έχει δηλώσει ότι α¬ 
ποδέχεται τη γενική δικαιοδοσία 
του Δικαστηρίου της Χάγης δη¬ 
λώνοντας όμως παράλληλα 
την επιφύλαξή της σε περιπτώ¬ 
σεις που άπτονται κυριαρχικών 
δικαιωμάτων και του δικαιώ¬ 
ματος της άμυνας. Σε ελεύθερη 
μετάφραση αυτό σημαίνει ότι η Ελ¬ 
λάδα δεν έχει αποδεχτεί τη γενική 
δικαιοδοσία της Χάγης, αφού έχει 
αποκλείσει από οποιαδήποτε συ¬ 
ζήτηση σ’ αυτό το δικαστήριο τα 
κυριαρχικά δικαιώματα (δηλαδή το 
εύρος του εναέριου χώρου) και το 
δικαίωμα της άμυνας (δηλαδή την 
αποστρατιωτικοποίηση). Εκεί δη¬ 
λαδή που έχει νομικό πρόβλημα με 
το Διεθνές Δίκαιο και τις Συμφω¬ 
νίες που έχει υπογράψει. Μα τότε 
τι απομένει; Η Ίμια και η υφαλο¬ 
κρηπίδα, που έτσι κι αλλιώς και σή¬ 
μερα αναγνωρίζει ως τη μοναδική 
ελληνοτουρκική διαφορά. Τι υπο¬ 
κρισία! 

Ότι έτσι έχουν τα πράγματα το 
δείχνουν και τα παρακάτω: 

α) Δήλωση “ παράγοντα του υ¬ 
πουργείου Εξωτερικών” ότι οι ε¬ 
ξελίξεις αυτές είναι «φυσική εξέ¬ 
λιξη της προσέγγισης των “τριών 
βημάτων”» (στο ίδιο, 25 Γενάρη). 

β) Η αποδοχή από την Τουρκία 
της γενικής δικαιοδοσίας της Χά¬ 
γης είναι όρος που τέθηκε έτσι κι 
αλλιώς από την απόφαση της ΕΕ 
στο Λουξεμβούργο. 

γ) Στις 26 Γενάρη ο Ρέππας δη¬ 
λώνει (κάτω και από την πίεση των 


σοβινιστών, είναι αλήθεια, αλλά 
αυτό που είπε ισχύει) ότι «η Ελλά¬ 
δα επιφυλάσσεται να αναγνωρίσει 
τη δικαιοδοσία του Αικαστηρίου 
της Χάγης για θέματα άμυνας και 
ασφάλειας της χώρας (...) Σε ό,τι α¬ 
φορά τον ελληνικό εναέριο χώρο 
και τον εξοπλισμό των νησιών, ο 
κ. Ρέππας ανέφερε ότι “για τα θέ¬ 
ματα αυτά έχουμε ισχυρές θέσεις. 
Αεν αποτελούν αντικείμενο συζή¬ 
τησης στο Αικαστήριο της Χάγης. 
Εμείς δεν είναι δυνατόν, για τα θέ¬ 
ματα αυτά που έχουμε τόσο σαφή 
πολιτική, να δημιουργήσουμε θέμα 
συζήτησης, Είναι λυμένα αυτά τα 
θέματα για εμάς». Μια μέρα αργό¬ 
τερα, απαντώντας στις επικρίσεις 
του Καραμανλή (χλιαρές πάντως, 
αφού στην ουσία συμφωνεί στη ρώ- 
σικη γραμμή), υποστηρίζει ότι« πα¬ 
ραμένει η προσέγγιση βήμα προς 
βήμα». 

δ) Στην Κυριακάτικη Ελευθερο¬ 
τυπία (1 Φλεβάρη) διαβάζουμε τα 
εξής: «Οι έλληνες διπλωμάτες δεν 
θεωρούν ότι η γραμμή Πάγκαλου 
αποτελεί στροφή στην πολιτική 
της Αθήνας: “Η συνολική δικαστι¬ 
κή διευθέτηση”, όπως έλεγε έμπει¬ 
ρο στέλεχος της διπλωματίας μας, 
“είναι η φυσική προέκταση της 
μέχρι τώρα στάσης μας”». 

Ε) Τέλος, ο ίδιος ο Σημίτης σε 
επίκαιρη ερώτηση του βουλευτή 
της ΝΑ Μαγγίνα απαντάει ως ε¬ 
ξής: «Η αναφορά του κ. Πάγκαλου 
είναι σύμφωνη με τη γραμμή που 
έχουμε εδώ και χρόνια. Αεν υπάρ¬ 
χει τίποτε καινούριο, είναι συνε¬ 
πής η στάση μας. Αεχόμαστε ότι 
οποιαδήποτε χώρα μπορεί να προ- 
σφύγει και να μας εγκαλέσει κι ε¬ 
μείς να απαντήσουμε αν δεχόμα¬ 
στε τις κατηγορίες ή εμπίπτουν σε 
θέματα ασφαλείας και άμυνας και 
να το αποδείξουμε στο πλαίσιο της 
αμοιβαιότητας (σσ: εδώ μπαίνουν 
τα Στενά που λέγαμε παραπάνω)» 
(στο ίδιο, 5 Φλεβάρη). 

Φανταστείτε, αγαπητοί αναγνώ¬ 
στες, το διόλου ευφάνταστο σενά¬ 
ριο να αναγνωρίζει η Τουρκία τη 
γενική δικαιοδοσία της Χάγης, να 
προσφεύγει πχ. για την αποστρα¬ 
τιωτικοποίηση και η ελληνική κυ¬ 
βέρνηση να αρνείται τη συζήτησή 
του στη Χάγη γιατί “αποτελεί θέ¬ 
μα εθνικής άμυνας και ασφάλειας”, 
ή να θέτει θέμα Στενών (“όχι στρα¬ 
τό στα νησιά εσείς, τότε Στενά κι 
εμείς”). Πρόκειται για κάτι με το 
οποίο είχε απειλήσει πριν αρκετό 
καιρό τους Τούρκους ο Τσοχατζό- 
πουλος, και στη βάση αυτή εμείς 
τον είχαμε χαρακτηρίσει πλασιέ 
των ρώσικων συμφερόντων στην 
περιοχή, καθώς είχε συνδέσει τα 
δύο αυτά θέματα. 

Αν υπήρχε ειλικρίνεια στην πρό¬ 
ταση του Πάγκαλου, τότε αυτόμα¬ 
τα και ανεξάρτητα από το τι θα έ¬ 
κανε η Τουρκία θα κατέθετε η ελ¬ 
ληνική κυβέρνηση δήλωση στη 
Χάγη ότι αποσύρει τις επιφυλάξεις 
της, θα αναγνώριζε δηλαδή κι αυ¬ 
τή αυτό που ζητάει από την Τουρ¬ 
κία να κάνει, τη γενική δικαιοδο¬ 
σία της Χάγης. 

Η ΑΡΝΗΣΗ ΤΗΣ ΤΟΥΡΚΙΑΣ 

Κάτω απ’ αυτές τις προϋποθέσεις 
η τούρκικη άρνηση στη συγκεκρι¬ 


μένη πρόταση και στη συγκεκρι¬ 
μένη διατύπωση ήταν δεδομένη. Η 
τούρκικη κυβέρνηση μέσω του α¬ 
ντιπροέδρου της Ετζεβίτ, των ανα¬ 
κοινώσεων του εκπροσώπου Τύπου 
του υπουργείου Εξωτερικών, αλλά 
κυρίως μέσω της συνέντευξης του 
τούρκου υπουργού Εξωτερικών 
Τζεμ στην Ελευθεροτυπία (16 Φλε¬ 
βάρη), ουσιαστικά απέρριψε την 
“προσφορά” του Πάγκαλου και ε- 
πέμεινε στην παλιά πρόταση Γιλ- 
μάζ: Πρώτα διάλογος για το σύνο¬ 
λο των ελληνοτουρκικών προβλη¬ 
μάτων και μετά, στο βαθμό που για 
κάποια απ’ αυτά δεν μπορεί να δια¬ 
πιστωθεί ταύτιση απόψεων ή συμ¬ 
φωνία, παραπομπή στη Χάγη. 

Έχουμε ξαναγράψει ότι αυτή η 
πρόταση είναι θετική και θα μπο¬ 
ρούσε να είναι μια αρχή για να λυ¬ 
θούν τα χρονίζοντα προβλήματα. 
Δεν είναι εδώ ο χώρος να επανα¬ 
λάβουμε αναλυτικά τα επιχειρήμα- 
τά μας. Να θυμίσουμε μόνο ότι με¬ 
ρικά προβλήματα στις σχέσεις των 
δύο χωρών δεν μπορούν εκ των 
πραγμάτων να πάνε στη Χάγη, ό¬ 
πως το ζήτημα της υποστήριξης 
του ΡΚΚ από τις ελληνικές κυβερ¬ 
νήσεις, τα κόμματα και τη βουλή. 
Αυτό δεν είναι νομικό ζήτημα. 

Και πάλι όμως ο Τζεμ αφήνει έ¬ 
να παράθυρο ανοιχτό. Σε σχετικές 
ερωτήσεις του δημοσιογράφου Μ. 
Μορώνη απαντάει τα εξής: «Θα ζη¬ 
τήσω από τον παλιό μου φίλο τον 
κ. Πάγκαλο να κάνει αυτές τις προ¬ 
τάσεις όχι με πιο ανοιχτό τρόπο, 
αλλά με πιο λεπτομερή τρόπο. Εί¬ 
τε δημόσια είτε δια της διπλωμα¬ 
τικής οδού, και πράγματι είμαι πρό¬ 
θυμος να τις δω με θετικό τρόπο... 
Αν δώσει διευκρινίσεις μέσω της 
διπλωματικής οδού θα είναι πιο εύ¬ 
κολο να εργαστούμε χωρίς την ε¬ 
πιρροή της κοινής γνώμης. Αν θέ¬ 
λει όμως να τις κάνει δημοσίως δεν 
υπάρχει θέμα. Θα είμαι ευτυχής αν 
δώσει λεπτομέρειες. Αημ.: Δηλα¬ 
δή, δεν βλέπετε κάτι καινούριο στις 
δηλώσεις Πάγκαλου; Τζεμ: Όχι, 
δεν λέω αυτό. Αντιθέτως. Αεν τις 
σχολιάζω. Γνωρίζω ότι είναι ενδια¬ 
φέρουσες... Νομίζω ότι υπάρχει μια 
αντιμετώπιση, δεν είναι πολύ κα¬ 
θαρή, αλλά δεν είναι στη συνήθη 
φρασεολογία του κ. Πάγκαλου. Θα 
είμαι ευτυχής αν δώσει διευκρινί¬ 
σεις. γιατί έτσι όπως αναφέρεται 
είναι δύσκολο να σχολιάσω... Μπο¬ 
ρούμε να δούμε όλα τα μέσα. Ο 
Χάρτης των Ηνωμένων Εθνών, που 
είναι διεθνές δίκαιο, στο άρθρο 33 
αναφέρει όλα τα μέσα τα δικαστι¬ 
κά, του διεθνούς δικαίου για τη 
διευθέτηση διαφορών. Η πρότασή 
μου πάει πιο πέρα απ’ αυτό...». 

Βλέπουμε λοιπόν ότι υπάρχουν 
κι άλλες κινήσεις να γίνουν στη 
σκακιέρα. Δεν έχουν συμπληρω¬ 
θεί όλα τα κομμάτια του παζλ, αν 
και διαφαίνεται ότι η ελληνική 
κυβέρνηση θα απορρίψει με εύ¬ 
σχημο τρόπο τα 5 σημεία Τζεμ για 
διάλογο. Ακόμα και τη στιγμή που 
γράφονται αυτές οι γραμμές η ε¬ 
πίσημη απάντηση δεν έχει δοθεί, 
παρά το ότι η σχετική υπό τον 
πρωθυπουργό σύσκεψη των αρμό¬ 
διων παραγόντων έγινε πριν δύο 
ημέρες. 

ΒΟΡΒΟΡΟΣ ΕΝΑΝΤΙΟΝ ΣΩΜΕΡΙΤΗ 


Ο δημοσιογραγικός υπόκοσμος εκκαθαρίζει 
το Ραδιοτηλεοπτ ικό για λογαριασμό του 

σοσιαλφασισμου 


Ο δημοκράτης δημοσιογρά 
φος Σωμερίτης είναι ένας 
από τους ελάχιστους πολιτικούς 
σχολιαστές και δημοσιολόγους 
που αρθρογραφούν στο μεγάλο α¬ 
στικό Τύπο και τα ΜΜΕ, που στά¬ 
θηκε με συνέπεια και τόλμη απέ¬ 
ναντι στη φασιστική “εθνική “ 
στρατηγική στα τελευταία χρόνια. 

Η αντίθεσή του στο βρώμικο πό¬ 
λεμο της Σερβίας, στο νέο ελλη¬ 
νικό αντιμακεδονικό αγώνα, και 
στο ρεύμα του υστερικού “αξιω¬ 
ματικού” αντιτουρκισμού δεν μέ¬ 
νει μόνο στο διακηρυχτικό επίπε¬ 
δο. Ο Σωμερίτης έχει σταθεί στο 
πλευρό όσων δημοκρατών και διε- 
θνιστών δέχονται τις διώξεις, τις 
απειλές και τις συκοφαντίες του 
νέου σοβινιστικού και σοσιαλφα- 
σιστικού μεσαίωνα. Είναι χαρα¬ 
κτηριστική η ακούραστη συμμε¬ 
τοχή του σαν μάρυρα υπεράσπι¬ 
σης στις διαρκώς αναβαλόμενες 
δίκες της ΟΑΚΚΕ για το Μακε¬ 
δονικό, ακόμα και η έμπρακτη συ¬ 
μπαράστασή του στη μήνυση της 
ΟΑΚΚΕ ενάντια στον Ελεύθερο 
Τύπο . για τη συκοφαντική του δυ- 
σφήμηση. Ένας τέτοιος άνθρωπος 
είναι πολύ μισητός στο μαύρο μέ¬ 
τωπο και είναι φυσικό ότι κάποια 
στιγμή θα δεχόταν και τα συγκε¬ 
ντρωμένα πυρά του. Στην πραγ¬ 
ματικότητα αυτό άργησε να γίνει 
εξαιτίας του ξεχωριστού κύρους 
επαγγελματικού και ηθικού αυτού 
του ανθρώπου. Όμως τα πράγμα¬ 
τα αγριεύουν διαρκώς και ο Σω¬ 
μερίτης είχε γίνει στόχος “προ¬ 
τεραιότητας” και για ένα πραπά- 
νω λόγο: Είναι πρόεδρος του ισχυ¬ 
ρού Ραδιοτηλεοπτικού Συμβουλί¬ 
ου μέσα στο οποίο έκφραζε προ¬ 
φανώς και την πιο προοδευτική 
τάση. 

Το χτύπημα βέβαια δεν ανέλα¬ 
βε να το δώσει, ούτε άλλωστε 
μπορούσε να του το δώσει, κά¬ 
ποιος πολιτικός ή δημοσιολόγος 
του μαύρου μετώπου με σχετικό 
κύρος γιατί αυτός θα υποχρεωνό¬ 
ταν τελικά σε μια αντιπαράθεση 
ουσίας που θα του ήταν αδύνατο 
να τη βγάλει σε πέρας με αξιώ¬ 
σεις. Τέτοιες ανοιχτές αντιπαρα¬ 
θέσεις ο φασισμός τις απεχθάνε- 
ται. Το χτύπημα έπρεπε να είναι 
προσωπικού χαρακτήρα, χτύπημα 
λάσπης. Αυτή τη βρωμοδουλειά 
δεν μπορούσε παρά να την ανα- 
λάβει ο δημοσιογραφικός υπόκο¬ 
σμος. Ένα από τα καλύτερα στε¬ 
λέχη αυτού του υποκόσμου είναι 
η Μαλβίνα Χαριτοπούλου. Όπου 
και να την πιάσεις, βρωμάει. 

Η ειδικότητα της είναι ο εθνο- 
ρατσισμός και, όπως όλη η σάπια 
αστική τάξη, τρελλαίνεται για το 
άρωμα της κοπριάς που αποπνέει 
το λούμπεν. Η γλώσσα της είναι 
τα ιδιότυπα σεξο-αγγλικά της νύ¬ 
χτας. Αυτά συνδυάζουν την 


κοσμοπολίτικη έπαρση του επαρ¬ 
χιώτη κομπλεξικού αστού με τον 
“πατριωτικό” λαϊκισμό λούμπεν 
τύπου. 

Αυτό το γύναιο ασφαλώς δεν κι¬ 
νήθηκε μόνο του. Για την ακρί¬ 
βεια στην αρχή μάλλον κινήθηκε 
μόνο του, όταν στην εκπομπή της 
στο ΜΕΟΑ πρωτοεπιτέθηκε στο 
Σωμερίτη. Τότε, (1/12/97), ήταν 
γιατί ο Σωμερίτης είχε σχολιάσει 
αρνητικά το βιβλίο του άντρα της 
για τον Βελουχιώτη. Όμως τη 
δεύτερη, την τρίτη, τέταρτη και 
πέμπτη φορά (23/12, 5/1, 6/1, 9/1) 
όταν η Χαριτοπούλου με ακόμα 
πιο βρώμικο και θρασύ τρόπο ξα¬ 
ναχτύπησε, είχε προφανώς την 
κάλυψη του ΜΕΟΑ. Γιατί ήδη ο 
Σωμερίτης είχε διαμαρτυρηθεί και 
είχε ζητήσει αποκατάσταση από 
το ΜΕΟΑ. 

Θα παραθέσουμε εδώ αποσπά¬ 
σματα από το βόθρο της Χαριτο- 
πούλου για να έχει μια εικόνα ο 
αναγνώστης. 

Από την εκπομπή της 1ης Δε¬ 
κέμβρη... “Ποιοι είναι οι νυχτερι¬ 
νοί επισκέπτες (του Μαξίμου);”... 
Είναι τα φιλαράκια και τα κολ- 
λητάκια του κοντού. Αυτοί που 
πηγαίνουν όταν φεύγουν οι υπό¬ 
λοιποι. Δηλαδή, Ευθυμίου. Πρε- 
τεντεράκος. Σωμεριτάκος, Τζα- 
νεττάκος... Πώς λέμε φακάτοι, 
τους δημοσιογράφους που πηγαί¬ 
νουν στην εξουσία και μάλιστα 
νύχτα και σχεδόν κάθε βράδυ; 
Στεατογλυψίες. Για να μην πω την 
λέξη, αυτή που πρέπει διότι κω¬ 
λύομαι. είμαι και κόρη ναυάρχου. 
Ε. πέστε το τσατσόνι για να 'μαι 
μέσα. Τι κάνουν όμως όλη νύχτα;... 
Τους δίνουν κάτι χαρτάκια που 
τους λένε ποιοι μας την έδωσαν 
τελευταία, ποιοι βγήκαν και μας 
έχεσαν πανωλούκια τους εκσυγ¬ 
χρονιστές; Πέστε απάνω τους και 
φάτε τους”. 

Μετά τις διαμαρτυρίες του Σω¬ 
μερίτη, στις 23/12, το γύναιο επα¬ 
νέρχεται: “Ένας που σκέπτεται να 
μου κάνει μήνυση γιατί τον έβα¬ 
λε το Μαξίμου. γέλιο που έχουμε 
να κάνουμε στο Δικαστήριο, διό¬ 
τι αυτός ο τυπάκος όταν ήταν παι¬ 
δί αμούστακο στην Κατοχή αξιώ¬ 
θηκε την καταγέλαστη αθανασία. 
Αιότι ήταν τόσο μπαλό. τόσο χο¬ 
ντρό. που οι φίλοι του τον φωνά- 
ζανε άίοί. Θέ μου. σχώρα με -και 
ποια παιδιά ήτανε χοντρά. ίιιοΜ- 
τοι; Τα παιδιά των δοσίλογων ή 
τα εκ γενετής παχύδερμα;”. 

Και επανέρχεται στις 5 Γενάρη 
1998: “Τον ΟιίιΤαι Ηβατί. το Ρι¬ 
χάρδο. δεν τον ξέρετε καλέ, άγιο 
έχετε, είναι αυτός που έχει χάσει 
εντελώς την ψυχραιμία του και 
κάθε Κυριακή αλυχτάει σε μια 
στηλίτσα που του έχουν δώσει ε¬ 
κεί πέρα γιατί νιώθει, λέει, να πε¬ 
ριβάλλεται από εθνικιστές και 


φρουμάρει. Γιατί αλυχτάει ο Ρι¬ 
χάρδος ΟΙιίίΤεη Ηβατί. ο Κοτό- 
καρδος. αυτός που ήταν το μόνο 
χοντρό παιδί στην Κατοχή κι ο 
πατέρας του ο ίδιος τον φώναζε 
ίΙίίΤ και τα άλλα παιδιά τον χτυ¬ 
πούσαν αβέρτα; Αιότι ο εκσυγχρο¬ 
νισμός δεν του έφερε αυτό που πε- 
ρίμενε, όσο και αν τον υπέθαλψε... 
Γουτσου-γούτσου Οιίολβη Ηβατί. 
Μπιζουδάκι μου”. 

Ανάλογα είπε στις 6 Γενάρη ε¬ 
νώ έκλεισε στις 8 Γενάρη με το 
εξής χαρακτηριστικό: “Και λένε 
ακόμα οι σκύφτερμεν (Τούρκοι), 
αυτοί που το μόνο καλό που έ¬ 
χουν κάνει είναι το ότι έχουν φυ¬ 
λακίσει κατά καιρούς διάφορους 
εκσυγχρονιστές δημοσιογράφους, 
αλλά δυστυχώς αφήσαν απ' έξω 
τον Ριχάρδο, τον Οτίολβη Ηβατί. 
τον γούτσου-γούτσου. τη μασκότ 
της Ηοβίβεε, λένε λοιπόν οι σκύ¬ 
φτερμεν πως εμείς οι Έλληνες 
καταπιέζουμε την τούρκικη μειο¬ 
νότητα....”. 

Είναι φανερό λοιπόν εδώ ότι δεν 
πρόκειται για ένα γύναιο, αλλά 
για ένα ΜΕΟΑ που καλύπτει ένα 
χτύπημα, όχι απλά σε ένα Σωμε¬ 
ρίτη, αλλά στον πιο ακραίο και 
συνειδητό εκφραστή ενός ολό¬ 
κληρου πολιτικού ρεύματος. Και 
το χτύπημα είναι ακραίο χτύπη¬ 
μα λάσπης καθώς συμβαίνει ο πα¬ 
τέρας του Σωμερίτη, Στρατής, να 
είναι ένα από τα ηγετικά ιδρυτι¬ 
κά μέλη του ΕΑΜ, πράγμα που οι 
πληροφοριοδότες δεν το είπαν στο 
αμόρφωτο γύναιο. 

Τότε ο Σωμερίτης καταφεύγει 
στο Ραδιοτηλεοπτικό Συμβούλιο 
κατά του ΜΕΟΑ αφού αυτό το τε¬ 
λευταίο επιμένει όχι μόνο να τον 
υποκαθιστά αλλά να καλύπτει τις 
νέες επιθέσεις ενάντια του. 

Έχουμε γράψει επανειλημμένα 
σε άρθρα μας ότι είμαστε αντίθε¬ 
τοι σε οποιαδήποτε εμπλοκή ενός 
οποιουδήποτε κρατικού διοικητι¬ 
κού οργάνου στα ζητήματα του 
Τύπου. Οι λασπολόγοι και οι προ¬ 
βοκάτορες δημοσιογράφοι, τα κα¬ 
νάλια και οι εφημερίδες τους πρέ¬ 
πει να καταδικάζονται από τα δι¬ 
καστήρια και οι ποινές να είναι 
αυστηρές. Όμως τα κρατικά διοι¬ 
κητικά όργανα, ειδικά όταν αυτά 
τα όργανα είναι διακομματικά σε 
μια χώρα της κομματοκρατίας και 
σε μια εποχή που αυτή η κομμα- 
τοκρατία ηγεμονεύεται από το 
σοσιαλφασισμό, είναι ό,τι χιερό- 
τερο. Έχουμε μάλιστα επισημά- 
νει ότι βαθύτερος στόχος λειτουρ¬ 
γίας του σημερινού Ραδιοτηλεο¬ 
πτικού Συμβουλίου είναι να ελέγ¬ 
ξει τα ιδιωτικά κανάλια, όχι για 
την ιδιαίτερα βρώμικη πλευρά 
τους, αλλά γιατί ο σοσιαλφασι- 
σμός δεν μπορεί να ελέγξει την 
καλή τους πλευρά. Αυτό είναι 
και το νόημα της αντιΜΜΕ εκ¬ 


στρατείας που τη σημαία της 
κρατάει ο σκληρός πυρήνας του 
σοσιαλφασισμού, δηλαδή το 
ψευτοΚΚΕ. Πίσω από αυτούς 
στοιχίζεται ο κνίτικος ΣΥΝ, και 
η καραμανλική ΝΑ. 

Στη βάση αυτής της ταχτικής 
δόθηκαν μέχρι τώρα κάποια 
χτυπήματα σε ιδιωτικούς τηλε¬ 
οπτικούς σταθμούς. 

Όμως εδώ που κάποιο μέλος 
του σοσιαλφασιστικού μετώπου 
χτύπησε έναν προοδευτικό άν¬ 
θρωπο και μάλιστα τον πρόεδρο 
του Ραδιοτηλεοπτικού, αυτός ο 
άνθρωπος βρέθηκε ως τα τώρα 
ακάλυπτος. Εδώ δηλαδή που η 
βρωμιά, ο προσωπικός διασυρ- 
μός, η λασπολογία έχει φτάσει 
στον πιο απίστευτο βαθμό, η αρ¬ 
μόδια επιτροπή του Ραδιοτηλε¬ 
οπτικού γι’ αυτές τις υποθέσεις 
(Επιτροπή Δεοντολογίας και 
Παραπόνων Πολιτών και Ενώ¬ 
σεων) συνεδριάζει και καλεΐ σε 
ακρόαση το Μβ§α και τη Χαρι- 
τοπούλου, αλλά όχι τον θίγόμε¬ 
νο Σωμερίτη. 

Αυτό το δηλώνει ο ίδιος σε 
συνέντευξη Τύπου που έδωσε 
στις 18 του Φλεβάρη μετά από 
αυτή την ελεεινή στάση αυτής 
της επιτροπής και πριν το 
Ραδιοτηλεοπτικό πάρει την τε¬ 
λική του απόφαση. Ο Σωμερίτης 
στο μεταξύ έχει παραιτηθεί από 
το όργανο προκειμένου αυτό να 
συνεδριάσει απερίσπαστο για 
την υπόθεσή του, (που αυτή τη 
στιγμή που γράφουμε το άρθρο 
μας δεν ξέρουμε την απόφαση). 

Όμως τα πολιτικά μέτωπα έ¬ 
χουν ήδη σχηματισθεί με σαφή¬ 
νεια. Όλος ο σοβινισμός και ο 
σοσιαλφασισμός, σε δημοσιο¬ 
γραφικό και πολιτικό επίπεδο, 
είναι με τη Χαριτοπούλου. Μέ¬ 
σα στην Επιτροπή Δεοντολογί¬ 
ας την πλειοψηφία στη φασί- 
στρια την έδωσε το ψευτοΚΚΕ 
και η ΝΑ. Ο Ριζοσπάστης, ο 
Ελεύθερος Τύπος και η Βραδυ- 
νή είναι αγκαλιασμένοι, όπως 
γίνεται κάθε φορά τελευταία ό¬ 
ταν κρίνονται πολύ σοβαρά ζη¬ 
τήματα. Επικεφαλής βέβαια βρί¬ 
σκεται πάντα το ψευτοΚΚΕ, που 
τοποθετήθηκε ωμά με ανακοί¬ 
νωσή του Μάκη Κοψΐδη,του εκ¬ 
προσώπου του ψευτοΚΚΕ στο 
Ραδιοτηλεοπτικό λέγοντας: 

“Αυτό που τους συμφέρει δεν 
είναι η αποκατάσταση του 
Στράτη Σωμερίτη (του πατέρα 
του Σωμερίτη), αλλά η “αποκα¬ 
τάσταση της Κεντροαριστεράς”. 
Στόχος τους είναι να ξεμπερδεύ¬ 
ουν με τη Μαλβίνα. Έτσι ζη¬ 
τούν από το ΕΣΡ να πάρει μέ¬ 
τρα. να λογοκρίνει δηλαδή μια 
πολιτική εκπομπή και μάλιστα 
πολιτικής σάτιρας. Σε μια τυχόν 
απόφαση του ΕΣΡ θα ανοίξουν 


εξαιρετικά επικίνδυνοι δρόμοι”. 

Τι απατεώνες που είναι αυτοί 
οι κνίτες.. Λες και το ζήτημα 
που κρίνεται εδώ ήταν η τιμή 
του πατέρα του Σωμερίτη και ό¬ 
χι του ίδιου. Αυτό είναι το μο- 
τίβο όλης της υπεράσπισης της 
Χαριτοπούλου και της ίδιας. Γι’ 
αυτό δηλώνει μέσα στο Ραδιο¬ 
τηλεοπτικό Συμβούλιο ότι τιμά¬ 
ει τον Στράτη Σωμερίτη, αλλά 
αρνείται αυτό να το πει στην εκ¬ 
πομπή της ή να το πει το Με§α. 
Οι επανορθώσεις αυτών των κα¬ 
θαρμάτων γίνονται στα επιμέ- 
ρους και γίνονται χαμηλόφωνα, 
αλλά τις λάσπες τους τις ρί¬ 
χνουν κατά τόνους στα μέσα της 
μεγαλύτερης ακροαματικό¬ 
τητας. Όμως στο πολιτικό ζή¬ 
τημα ο σοσιαλφασίστας έχει 
δίκιο. Εκείνο που κρίνεται εδώ 
είναι αν το Ραδιοτηλεοπτικό θα 
το ελέγχει το μαύρο μέτωπο, που 
θα μπορεί να λιώνει όποιον δη¬ 
μοσιογράφο ή κανάλι δεν του α¬ 
ρέσει, ή αν θα εξακολουθεί να 
υπάρχει ακόμα μέσα σε αυτό μια 
δημοκρατική πλευρά, δηλαδή έ¬ 
νας Σωμερίτης. Η επίθεση του 
Με§& στο Σωμερίτη είναι στην 
πραγματικότητα μια επιχείρηση 
εκκαθάρισής του Ραδιοτηλεο¬ 
πτικού. Από αυτή την άποψη 
και η ίδια η άνοδος και η στα¬ 
θεροποίηση της Χαριτοπούλου 
στο Με§& δεν είναι ούτε ένα τυ¬ 
χαίο, ούτε ένα ασήμαντο γεγο¬ 
νός. Είναι δείγμα του ότι στο 
Με§& προχωράει η πιο μαύρη 
γραμμή των μετόχων του, δηλα¬ 
δή η γραμμή Κόκκαλη. Πραγμα¬ 
τικά λοιπόν κρίνονται πολλά α¬ 
πό την εξέλιξη της υπόθεσης 
Σωμερίτη στο επίπεδο της πο¬ 
λιτικής εξουσίας. 

Από αυτή την άποψη παρ’ ό¬ 
λη τη διαφωνία μας στο θεσμό 
του Ραδιοτηλεοπτικού και πα¬ 
ρά την αντίθεσή μας σε κάθε 
προσφυγή σε αυτό, είμαστε και 
εδώ στο πλευρό του Σωμερίτη 
και υπέρ της τιμωρίας του Με§α. 
Γιατί από την απέναντι πλευρά 
της προσφυγής Σωμερίτη δεν 
βρίσκονται όσοι είναι αντίθετοι 
στο θεσμό του Ραδιοτηλεοπτι¬ 
κού, αλλά αυτοί που το έφτια¬ 
ξαν και που θέλουν να το φασι- 
στικοποιήσουν. 

Είμαστε αντίθετοι στο Ραδιο¬ 
τηλεοπτικό, αλλά όταν γίνεται 
μια διαπάλη στο εσωτερικό του 
είμαστε ενάντια στον αντιδρα¬ 
στικό πόλο αυτής της διαπάλης. 
Καταγγέλουμε γενικά το Με§α, 
αλλά όταν η πιο φασιστική 
πλευρά μέσα σ’ αυτό σηκώνει 
κεφάλι πρέπει να νικιέται. 

ΝΕΑ ΑΝΑΤΟΛΗ παρασκευή 20 φλεβαρη 1998 


Για την επικίνδυνη διαμάχη στη Βεγόρα 


ΟΧΙ ΣΤΟ ΣΟΒΙΝΙΣΜΟ-ΟΧΙ ΣΤΟΥΣ ΔΙΑΣΠΑΣΤΕΣ 
ΕΝΟΤΗΤΑ ΤΟΥ ΛΑΟΥ ΚΑΙ ΤΩΝ ΔΥΟ ΕΘΝΟΤΗΤΩΝ 


Η διαμάχη των δύο χω 
ριών της Φλώρινας, Α¬ 
γιου Παντελεήμονα και Βεγό- 
ρας, που έφτασε ως τον ξυλο¬ 
δαρμό των κατοίκων τους μέ¬ 
σα από μια αντιπαράθεση δύο 
στρατοπέδων χωρικών είναι 
μια πολύ άσχημη εξέλιξη. 

Πολύ άσχημη και πολύ ανη¬ 
συχητική, γιατί εδώ μπλέκει 
η σύγκρουση για την ιδιοκτη¬ 
σία της γης με την εθνική σύ¬ 
γκρουση. 

Η υπόθεση δεν είναι περίπλοκη 
όσο και αν είναι δραματική. Οι δύ¬ 
ο γειτονικές κοινότητες Άγ. Πα¬ 
ντελεήμονα (Πάτελε στα μακεδο¬ 
νικά) και της Βεγόρας βρίσκονται 
δίπλα σε μια λίμνη, τη Βεγορίτι- 
δα, της οποίας η στάθμη άρχισε 
να πέφτει εξ αιτίας της αξιοποίη¬ 
σης των νερών της από τη ΔΕΗ. 
Με την πτώση της στάθμης απο¬ 
καλύφθηκε μια επιφάνεια γύρω 
στα 3.000 στρέματα. Αυτά τα 
στρέμματα καταπατήθηκαν στην 
πλειοψηφία τους από τους κατοί¬ 
κους της Βεγόρας, ενώ βρίσκο¬ 
νταν πιο κοντά στον Αγ. Παντε¬ 
λεήμονα και σ’ αυτόν έπρεπε κυ¬ 
ρίως να δοθούν. Αυτή η καταπά¬ 
τηση έγινε με την ενθάρρυνση και 
καθοδήγηση των οργάνων της 
διοίκησης της περιοχής, που έχει 
έδρα τη Φλώρινα. 

Η διοίκηση αυτή ήταν για χρό¬ 
νια και είναι σ’ένα μεγάλο βαθμό 
ακόμα στα χέρια του ελληνικού 
σοβινισμού που ξέρει, σχεδόν από 
ένστικτο, τι πρέπει να κάνει κάθε 
φορά. Στην προκειμένη περίπτω¬ 
ση ο εγκληματίας σοβινισμός έ¬ 
πρεπε να δώσει τη γη που τη δι¬ 
καιούταν το μακεδονοχώρι Πάτε¬ 
λε στο προσφυγοχώρι Βεγόρα. Με 
αυτό τον τρόπο το παλιό μίσος θα 
διαφυλασσόταν ακέραιο και θα 
δυνάμωνε, ενώ και η Βεγόρα θα 
υιοθετούσε το χειρότερο ελληνικό 
σοβινισμό για να εξασφαλίσει έ¬ 
να άνομο υλικό συμφέρον. 

Όλοι ξέρουν ότι δεν υπάρχει 
χειρότερος σοβινισμός από εκεί¬ 
νον που δένεται με το υλικό συμ¬ 
φέρον και μάλιστα με τη μάνα κά¬ 
θε σοβινισμού, που είναι η ιδιο¬ 
κτησία γης. 

Οι κάτοικοι του Άγ. Παντελεή¬ 
μονα μακεδόνες, αλλά με κείνον 
τον πνιγμένο, παράνομο και ανο¬ 
μολόγητο μακεδονισμό που χαρα¬ 
κτηρίζει μια γενιά που πέρασε διά 
πυρός και σιδήρου, δεν είχαν άλ¬ 
λη δυνατότητα αντίδρασης παρά 
το νομικό δρόμο, μέσα στα πλαί¬ 
σια μιας πολιτικής διαμαρτυρίας 
που κορυφώθηκε με την συμβολι¬ 
κή κατάληψη του γραφείου του 
σοβινιστή τότε Νομάρχη της 
Φλώρινας. Αυτός ο δρόμος τους 
δικαίωσε κι όλας από τις αρχές 
της δεκαετίας. Το Συμβούλιο της 
Επικράτειας έβγαλε δίκαιη από¬ 
φαση, απόφαση δηλαδή που έδινε 
τη γη στον Άγ. Παντελεήμονα (ό¬ 
ταν λέμε ότι η γη δίνεται στη μια 
ή στην άλλη κοινότητα εννοούμε 
ότι δίνεται στους αχτήμονές τους). 


Όμως αυτό δεν πτόησε με τί¬ 
ποτα τους σοβινιστές που αρνή- 
θηκαν να εκτελέσουν την απόφα¬ 
ση του ανώτατου διοικητικού δι¬ 
καστηρίου και να χαράξουν τα νέα 
νόμιμα σύνορα. Αυτή η πράξη της 
διοίκησης όμως χρειαζόταν μια 
προηγούμενη υπουργική απόφαση 
που θα κατοχύρωνε την δικαστι¬ 
κή απόφαση. Έτσι για πάνω από 
μια δεκαετία οι αγρότες της Βε¬ 
γόρας συνέχισαν να καλλιεργούν 
την καταπατημένη γη. 

Στα τέλη όμως του ’97 υπογρά¬ 
φτηκε από τον Δρύ και η υπουρ¬ 
γική απόφαση. Αυτό ήταν κάτι 
πολύ σημαντικό. Δεν έμενε λοι¬ 
πόν παρά να κάνει η διοίκηση τη 
χάραξη και να επέμβει για την α¬ 
ποκατάσταση των ορίων και τη 
διανομή της γης. 

Στο σημείο αυτό η κοινότητα 
της Βεγόρας επέμβηκε δικαστικά 
κατά της εκτέλεσης της απόφα¬ 
σης του Συμβουλίου Επικράτειας. 

Τότε η κοινότητα του Αγ. Πα¬ 
ντελεήμονα οργάνωσε μια πορεία 
χωρικών κατοίκων, για να πάει να 
χαράξει τα σύνορα. Εκεί τους πε- 
ρίμεναν οι αγρότες της Βεγόρας. 
Και έγιναν οι εκτεταμένες συ¬ 
μπλοκές που κατέληξαν σε τραυ¬ 
ματισμό δύο ανθρώπων. 

Προηγούμενα σοβινιστές της 
Βεγόρας είχαν μοιράσει προκήρυ¬ 
ξη που ανακήρυσσε τη διένεξη με 
τον Άγ. Παντελεήμονα σε εθνι¬ 
κού χαρακτήρα και έβαζε ζήτημα 
υπεράσπισης της ελληνικής γης 
από τους “σκοπιανούς”. Αυτό 
είναι ένα πολύ βρώμικο φασιστι¬ 
κό κείμενο και δείχνει το πνεύμα 
που επικρατεί στη Βεγόρα. Αυτή 
η κατηγορία πάντως για “σκοπια¬ 
νούς” δημοσιεύτηκε και στον τύ¬ 
πο ακόμα και στην Ελευθεροτυ¬ 
πία σε ανταπόκριση από εκεί, δί¬ 
χως όμως να γίνεται αναφορά σε 
κατοίκους του Άγ. Παντελεήμο¬ 
να, αλλά γενικά σε “σκοπιανούς” 
που θέλουν δημιουργήσουν προ¬ 
βλήματα στην περιοχή. 

Μετά από δυο μέρες έγινε σύ¬ 
σκεψη στο Υπ. Οικονομίας στην 
οποία συμμετείχαν και οι εκπρό¬ 
σωποι των δύο κοινοτήτων και ό¬ 
που, όπως έγραψαν οι εφημερίδες, 
ήρθε συμφωνία όλων των πλευ¬ 
ρών για μοίρασμα της επίδικης 
γης στη μέση. 

Ακόμα δεν ξέρουμε λεπτομέ¬ 
ρειες γι’ αυτή τη ρύθμιση, ούτε αν 
τελικά θα είναι οριστική. 

Για μας υπέρτατο κριτήριο σε 
τέτοιες περιπτώσεις είναι η ενό¬ 
τητα στους κόλπους του λαού. Ε¬ 
μείς θα χαιρετήσουμε κάθε λύση 
που θα δώσει στην πλειοψηφία 
των κατοίκων και των δύο χω¬ 
ριών την αίσθηση ότι το ζήτημα 
έχει τακτοποιηθεί. Ιδιαίτερα αυ¬ 
τό έχει τεράστια σημασία τώρα 
που έχει γίνει η ζημιά και άνθρω¬ 
ποι έχουν έρθει στα χέρια. 

Εδώ μεγάλη ευθύνη δεν έχει μό¬ 
νο η κοινότητα της Βεγόρας αλ¬ 
λά και η ηγεσία της κοινότητας 
του Άγ. Παντελεήμονα που πήρε 


την απόφαση να λύσει με αυτοδι¬ 
κία το ζήτημα, κάνοντας εκστρα¬ 
τεία αχτημόνων για κατάληψη 
γης. 

Μα αυτό ήταν πραχτικά κάλε¬ 
σμα για σύγκρουση λαού με λαό. 
Αυτό που κάνει η πρόοδος σε τέ¬ 
τοιες περιπτώσεις είναι να στρέ¬ 
ψει τα πυρά της στον κοινό εχθρό 
που είναι ο ελληνικός σοβινισμός 
στη διοίκηση, ή κάποιοι φασίστες 
προύχοντες και γαιοχήμονες στη 
Βεγόρα και όχι να συγκρουστεΐ με 
όλη τη βάση και όλο τον πληθυ¬ 
σμό αυτού του χωριού. 

Η ηγεσία της κοινότητας του 
Άγ. Παντελεήμονα όφειλε να κά¬ 
νει έντονη πολιτική διαμαρτυρία 
ενάντια στον κρατικό μηχανισμό 
και να ζητήσει επίλυση του θέ¬ 
ματος και όχι άλλες καθυστερή¬ 
σεις. Μπορούσε να κάνει πορείες, 
απεργίες πείνας, συμβολικές κα¬ 
ταλήψεις, οτιδήποτε, αλλά όχι δυ¬ 
ναμική σύγκρουση με το λαό. 
Ταυτόχρονα έπρεπε να αναζητή¬ 
σει διαύλους συνενόησης με τους 
φτωχούς χωρικούς της Βεγόρας. 
Να μιλήσει στον κόσμο εκεί, να 
πείσει και να πάρει υπόψη την 
πραγματική κατάσταση. Μπορεί 
το ιστορικό και το νομικό δίκιο 
να είναι ολόκληρο υπέρ του Άγ. 
Παντελεήμονα, αλλά το ζωντανό 
δίκιο του λαού πρέπει να παίρνει 
υπόψη του πάνω απ’ όλα την 
πραγματική κατάσταση και τα 
τωρινά υλικά συμφέροντα των αν¬ 
θρώπων. Αν ένας μικρός ή μεσαί¬ 
ος αγρότης για παράδειγμα καλ¬ 
λιεργεί για 15 χρόνια μια έκταση, 
που κάποιοι άδικα του την παρα¬ 
χώρησαν σε βάρος κάποιου τρί¬ 
του, αυτός έχει φτιάξει ζωτικά 
συμφέροντα επιβίωσης σ’ αυτή τη 
γη. Όποιος του την πάρει τον σκο¬ 
τώνει. Μπορεί ακόμα να είναι εύ¬ 
πορος, αλλά να έχει επενδύσει στη 
γη. Σε τέτοιες περιπτώσεις το σω¬ 
στό αίτημα του αδικημένου τρί¬ 
του, εδώ των κατοίκων του Πά¬ 
τελε, είναι κατά τη γνώμη μας να 
δοθεί αποζημίωση από το κράτος 
στους καλλιεργητές αυτούς, ή να 
τους δοθεί αλλού γη. Ή ώσπου 
να γίνουν όλα αυτά να τους μεί¬ 
νει η γη και να αποζημιωθούν οι 
κάτοικοι του Πάτελε που την έ¬ 
χασαν. Υπάρχουν χιλιάδες λύσεις 
που μπορούν να ενώσουν το λαό 
ενάντια στην αντίδραση. Αυτοί οι 
τρόποι πρέπει να εξαντληθούν 
πριν φτάσει κανείς σε οποιαδή¬ 
ποτε βία ή αναμέτρηση. 

Αυτό που έκανε τελικά η ηγε¬ 
σία του Άγ. Παντελεήμονα ήταν 
νερό στο μύλο του ελληνικού σο¬ 
βινισμού,ειδικά στους σοβινιστές 
της Βεγόρας αλλά και ένα προη¬ 
γούμενο διάσπασης που θα μπο¬ 
ρεί να γίνει χρήσιμο μελλοντικά 
και στο μακεδονικό σοβινισμό. 

Χαρακτηριστικό άλλωστε του 
καιροσκοπισμού αυτής της στά¬ 
σης είναι ότι οι επικεφαλής του 
“στρατού” του Άγ. Παντελεήμο¬ 
να Μακεδόνες, κρατούσαν ελλη¬ 
νικές σημαίες, ήταν δηλαδή άν¬ 


θρωποι που πάλι βάζουν μπροστά 
τον ελληνικό εθνικισμό για να πά¬ 
ρουν γη. 

Είμαστε πεισμένοι ότι οι δημο¬ 
κράτες Μακεδόνες που έχουν πο¬ 
λεμήσει τον ελληνικό σοβινισμό 
θα απέφευγαν πάσει θυσία μια α¬ 
ντιπαράθεση με τον ελληνικό 
πληθυσμό της Φλώρινας. Αντίθε¬ 
τα αποδείχνεται ότι αυτοί οι 
Μακεδόνες, που καιροσκοπικά 
στεγάζονται μέσα στα αστικά ε¬ 
θνικιστικά κόμματα και έχουν α¬ 
νατραφεί σ’ αυτό το σάπιο πελα¬ 
τειακό σύστημα, είναι έτοιμοι για 
κάθε τυχοδιωκτισμό και για κάθε 
“πλάγια” χρήση του “εθνικού” για 
να ενδύσουν τους καθαρά συμφε¬ 
ροντολογικούς τους σκοπούς. 

Είμαστε της άποψης ότι πρέπει 
δραστήρια οι έλληνες και οι εθνι¬ 
κά μακεδόνες δημοκράτες να 
κλείσουν όσο γίνεται πιο γρήγο¬ 
ρα και κυρίως πιο τέλεια το ρήγ¬ 
μα που άνοιξε στον αποξηραμένο 
πυθμένα της Βεγόρας, πριν μετα¬ 
τραπεί σε ανοιχτή πληγή εθνικής 
αντιπαράθεσης. Η Φλώρινα και η 
Κομοτηνή πρέπει να γίνουν τα κέ¬ 


ντρα της εθνικής συνύπαρξης 
στην Ελλάδα, τα αληθινά εργα¬ 
στήρια μέσα από τα οποία θα ξε¬ 
κινήσει η πολιτικοϊδεολογική 
συντριβή στην πράξη κυρία του 
ελληνικού σοβινισμού, αλλά και 
του εθνικισμού των καταπιεσμέ¬ 
νων εθνικά Μακεδόνων και Τούρ¬ 
κων. 

Δημοσιεύουμε παρακάτω την α¬ 
νακοίνωση που έκδοσε αμέσως 
μετά τα επεισόδια το Ουράνιο Τό¬ 
ξο και τη μοίρασε σε προκήρυξη 
στη Φλώρινα. Η γραμμή που ρί¬ 
χνει είναι πολύ σωστή και από ό¬ 
τι μας είπαν οι συναγωνιστές του 
Ουράνιου Τόξου, η ανακοίνωση 
πάγωσε και εξέπληξε τους σοβι¬ 
νιστές που είχαν αρχίσει να δια¬ 
δίδουν ότι πίσω από την πορεία 
του Αγ. Παντελεήμονα ήταν το 
Ουράνιο Τόξο. 

Αποδεικνύεται από την ανακοί¬ 
νωση ότι το Ουράνιο Τόξο δεν θα 
ακολουθούσε ποτέ μια τέτοια τα¬ 
κτική αλλά μια τακτική που ενώ¬ 
νει τους πληθυσμούς ανεξάρτητα 
από εθνικότητα. 


ΑΝΑΚΟΙΝΩΣΗ ΤΟΥ 
'ΟΥΡΑΝΙΟΥ ΤΟΞΟΥ ' 


«Φλώρινα 17/2/98 

Με αφορμή το γεγονός της διαμάχης ανάμεσα στις κοινότητες 
Πάτελε - Άγιος Παντελεήμονας και Βεγόρα το ΟΥΡΑΝΙΟ ΤΟ¬ 
ΞΟ υπογραμμίζει τα παρακάτω: 

Η οικολογική καταστροφή που προήλθε από την αλόγιστη ά¬ 
ντληση των νερών της λίμνης 

Βεγορίτιδα από τη ΛΕΗ συνετέλεσε στο να αποκαλυφθούν καλ¬ 
λιεργήσιμες εκτάσεις για τις οποίες ερίζουν οι δύο κοινότητες. 

Αυτό είναι το τυπικό μέρος της υπόθεσης. Η ουσία του ζητήμα¬ 
τος οφείλεται στην πολιτική του ελληνικού κράτους που εφάρμο¬ 
ζε και εφαρμόζει στην περιοχή της Μακεδονίας. Η Ελληνική πο¬ 
λιτεία 

στο ζήτημα της ιδιοκτησίας της γης εφάρμοσε αποικιοκρατική 
πολιτική συντελώντας τα μέγιστα στη δημιουργία κλίματος αντι¬ 
παράθεσης ανάμεσα στους προσφυγικούς πληθυσμούς οι οποίοι 
εγκαταστάθηκαν στο χώρο αυτό με την ανταλλαγή των πληθυ¬ 
σμών μετά το 1922, και τους γηγενείς πληθυσμούς. Συγκεκριμένα 
δεν προχώρησε μέσα από ένα πρόγραμμα αγροτικής μεταρρύθμι¬ 
σης σε δίκαιη αναδιανομή της γης των τσιφλικιών τόσο στους 
δικαιούχους όσο και στους πρόσφυγες, παρά εφάρμοσε το μέτρο 
της ανταλλαξιμότητας των περιουσιών ανάμεσα σε χριστιανούς 
και μουσουλμάνους πρόσφυγες. Με την πολιτική αυτή η εύφορη 
καλλιεργήσιμη γη (τσιφλίκια) περιήλθε κατά το μεγαλύτερο μέ¬ 
ρος της στους προσφυγικούς πληθυσμούς. Παράλληλα δεν ανα¬ 
γνώρισε την κυριότητα σε ιδιοκτησίες Μακεδόνων έπειτα από α¬ 
γοραπωλησίες με την τότε Τουρκική διοίκηση μη παρέχοντας τί¬ 
τλους κυριότητας στους δικαιούχους εξαναγκάζοντας τους ου¬ 
σιαστικά να αγοράζουν δύο φορές τη γη τους. 

Αποτέλεσμα της αδικίας αυτής ήταν να δημιουργηθεί κλίμα χρό¬ 
νιας αντιπαλότητας ανάμεσα σε “πρόσφυγες” και “ντόπιους ” ε¬ 
πειδή ο Μακεδόνας εργάτης της γης έβλεπε και βλέπει τον πρό¬ 
σφυγα ως τον ευνοημένο της πολιτείας. 

Στην αντιπαλότητα αυτή ηθελημένα συνέβαλε η πολιτεία και με 
άλλα μέτρα διακρίσεων σε βάρος των γηγενών Μακεδονικών πλη¬ 
θυσμών με σκοπό τη δημογραφική αλλοίωση των περιοχών Μα¬ 
κεδονίας - Θράκης και την αφομίωσή των πληθυσμών τους στα 
πλαίσια της γενικότερης λανθασμένης, απάνθρωπης και εξακο- 
λουθούμενης πολιτικής για εθνική ομογενοποίηση του Ελληνικού 
κράτους. 

συνέχεια στη σελ. 10 

ΝΕΑ ΑΝΑΤΟΛΗ 


Σελίδα 9 


το κάψιμο των γραψειων 
της "Χρ. Αυγής" 

ΠΡΟΒΟΚΑΤΣΙΑ ΥΠΕΡ 
ΤΩΝ ΝΑΖΙ 


Το κάψιμο των γραφείων της 
ναζιστικής “Χρυσής Αυγής” στον 
Πειραιά στις 4/2 αποτελεί μια 
προβοκάτσια, ανεξάρτητα απ’ το 
χαρακτήρα των δραστών. Γιατί 
καλύπτει τη βία της χιλτερικής 
συμμορίας, εμποδίζοντας την α¬ 
ποκάλυψη της “Χρ. Αυγής”, την 
αποκάλυψη των προστατών της 
μέσα στην αστική τάξη, τα πολι¬ 
τικά κόμματα και την αστυνομία. 

Αυτό το χτύπημα στους ναζί ήρ¬ 
θε την πιο κατάλληλη στιγμή. Τη 
στιγμή ακριβώς που με τη δολο¬ 
φονική επίθεση στον Α. Καλοφω- 
ληά απ' τους Χρσυαυγίτες στις 
24/1 μπήκε πλατιά στο λαό ότι η 
αστυνομία προστατεύει τους να- 
ζιστές μια που δεν αξιοποίησε 
τους δεκάδες μάρτυρες του τρα- 
μπουκισμού στο κέντρο της Αθή¬ 
νας και τους εξασφάλισε την ατι- 
μωρήσια. Για πρώτη, ίσως φορά 
τόσες πολλές εφημερίδες (Ελευ¬ 
θεροτυπία, Νέα, Εξουσία, Αυρια¬ 
νή) έβγαλαν στο φως αυτή την 
κρυμμένη αλήθεια. Τη βία των να- 
ζιστών και τη νόμιμη κάλυψη της 


απ’ το κράτος και τις διωκτικές 
αρχές. Ο απόηχος αυτού του γε¬ 
γονότος όσο περνούσε ο καιρός, 
τόσο δυνάμωνε. Η φωτιά ήρθε να 
συσκοτίσει το σκάνδαλο της νό¬ 
μιμης ύπαρξης των ναζιστών στην 
Ελλάδα. Όταν μάλιστα η λεγά¬ 
μενη “επαναστατική φράξια ΕΓη- 
αδοηώβι·” με προκήρυξη της στην 
Ελευθεροτυπία , ανέλαβε την ευ¬ 
θύνη. Το ζήτημα πήρε ακριβώς τη 
διάσταση που έπρεπε για να ε¬ 
λαφρύνει τη θέση της ναζιστικής 
συμμορίας. Το ίδιο το περιεχόμε¬ 
νο αυτής της προκήρυξης μιλάει 
για έναν αντικαπιταλισμό χιτλε¬ 
ρικού τύπου και συμπίπτει με ο¬ 
λόκληρη την ιδεολογική γραμμή 
του ναζισμού σήμερα, ενώ είναι 
εξαιρετικά ευγενικό για τους ί¬ 
διους τους ναζιστές. Αυτό είναι 
μια σύμπτωση. Η δεύτερη σύμπτω¬ 
ση είναι ότι εδώ και λίγο καιρό, 
πολύ λίγο πριν το κάψιμο η εφη¬ 
μερίδα Χρ. Αυγή κουβαλάει πά¬ 
νω απ’ τον τίτλο της, το λογότυ¬ 
πο “Π πίστη είναι πιο δυνατή απ' 
τη φωτιά”. 


Αυτά είναι γεγονότα που μπο¬ 
ρεί κανείς να τα αποδώσει σε σπά¬ 
νιες συμπτώσεις αλλά παραμένουν 
σαν τέτοια. Σε κάθε περίπτωση ό¬ 
μως, η βία που γίνεται στο όνομα 
της επανάστασης, του λαού και 
μέσα στο σκοτάδι είναι πραξικο- 
πηματισμός γιατί δεν επιτρέπει 
στον ίδιο το λαό να ξεκαθαρίσει 
τα ζητήματα, να οπλιστεί με τη 
γνώση των εχθρών του και να συ¬ 
σπειρωθεί απέναντι τους. 

Αυτή η συσπείρωση ενάντια 
στους ναζιστές δεν θ’ αργήσει να 
έρθει. Γιατί οι ίδιοι αποτελούν έ¬ 
να δάσκαλο απ’ την ανάποδη κι 
επειδή ο λαός μας δεν αγαπάει τον 
χιτλερισμό. Ο ίδιος ο Μιχαλολιά- 
κος τόνισε στην εκπομπή του στο 
τηλεοπτικό κανάλι ΤΗΛΕΤΩΡΑ, 
6/2 ότι: “Το πεζοδρόμιο της Αθή¬ 
νας πρέπει να γίνει υποχείριο της 
Χρυσής Αυγής”. 

Κάποια στιγμή αυτό το υποκεί¬ 
μενο θα καταλάβει ότι το πεζο¬ 
δρόμιο της Αθήνας θα συντρίψει 
τη “Χρ. Αυγή”. 


Μια εκδήλωση στο κέντρο 
Σοσιαλιστικών Μελετών 

ομιλία του σ. Ζαφειρόπουλου 


Στις 2 του Φλεβάρη μίλησε 
στην αίθουσα του Κέντρου Σο¬ 
σιαλιστικών Μελετών μετά α¬ 
πό κάλεσμα του Κέντρου ο 
γραμματέας της Κ.Ε της ΟΑΚ- 
ΚΕ Ηλΐας Ζαφειρόπουλος. 

Το θέμα της ομιλίας είχε τον 
πολύ γενικό τίτλο “Η ελληνι¬ 
κή πραγματικότητα”. Όμως οι 
διοργανωτές της εκδήλωσης ή¬ 
θελαν μέσα από αυτή να δώ¬ 
σουν στο κοινό που παρακο¬ 
λουθεί τις εκδηλώσεις του Κέ¬ 
ντρου, μια όσο γίνεται πιο 
σφαιρική αλλά και χειροπιαστή 
εικόνα για την πολιτική και 
την ιδεολογική φυσιογνωμία 
της ΟΑΚΚΕ. 

Το Κέντρο Σοσιαλιστικών 
Μελετών εκπροσωπεί έναν ευ¬ 
ρύ κύκλο αριστερών δημοκρα¬ 
τών που από πολιτική άποψη 
έχουν δεσμούς κυρίως με το 
ΚΟΔΗΣΟ. Αυτός ο πολιτικός 
χώρος δεν μπόρεσε να εκφρα¬ 
στεί ως τα τώρα ουσιαστικά 
ούτε μέσα από το ΠΑΣΟΚ, ού¬ 
τε από τον ΣΥΝ, και διάλεξε 
το δρόμο της δημιουργίας κατ’ 
αρχήν ενός φόρουμ όπου θα 
μπορούσαν να παρουσιαστούν 
και να ζυμωθούν θέσεις ενός 
ευρύτερου αριστερού χώρου. Το 


Κέντρο εκδίδει μια εφημερίδα 
που λέγεται Εφημερίδα του Κέ¬ 
ντρου Σοσιαλιστικών Μελε¬ 
τών και διοργανώνει συχνά εκ¬ 
δηλώσεις που έχουν το χαρα¬ 
κτήρα μιας κεντρικής ομιλίας 
που την ακολουθεί συζήτηση. 
Η θεματολογία είναι πολύ πλα- 
τειά και οι ομιλητές είναι συ¬ 
νήθως γνωστά πολιτικά στελέ¬ 
χη, έγκυροι πολιτικοί και οι¬ 
κονομικοί σχολιαστές, ιστορι¬ 
κοί κ.λπ. 

Το κάλεσμα που έγινε στην 
ΟΑΚΚΕ για να μιλήσει για την 
πολιτική κατάσταση και για 
τον εαυτό της, είναι δείγμα των 
απροσδόκητων για πολλούς 
υπόκοφων και διεργασιών που 
διεξάγονται μέσα στους κύ¬ 
κλους της προοδευτικής και 
δημοκρατικής διανόησης. Από 
την άλλη φανερώνει το αυξα¬ 
νόμενο ενδιαφέρον που προκα- 
λούν στους πιο ανήσυχους και 
οξυδερκείς πολιτικούς εκπρο¬ 
σώπους αυτών των κύκλων, οι 
θέσεις της ΟΑΚΚΕ. 

Ασφαλώς τέτοιου είδους α¬ 
ναζητήσεις δεν έχουν τελικά 
καθόλου ακαδημαϊκό χαρακτή¬ 
ρα και ανησυχούν πολύ εκεί¬ 


νους που μισούν την ΟΑΚΚΕ 
και θέλουν να την κρατήσουν 
στο πολιτικό περιθώριο φτιά¬ 
χνοντας γύρω της μια “υγειο¬ 
νομική ζώνη”. Εξέπληξε λοι¬ 
πόν αρκετά τους οικοδεσπότες 
της εκδήλωσης (αλλά καθόλου 
εμάς) το γεγονός ότι, εκτός α¬ 
πό την εφημερίδα Εστία, καμ- 
μία από τις καθημερινές εφη¬ 
μερίδες που πάντα δημοσιεύ¬ 
ουν τις αναγγελίες που κάνει 
το “Κέντρο” για τις εκδηλώ¬ 
σεις του, δεν δημοσίευσε λέξη 
για τη συγκεκριμένη εκδήλω¬ 
ση. Από τις βδομαδιάτικες α¬ 
νακοίνωσε την εκδήλωση μό¬ 
νο η Εποχή. 

Αυτό το γεγονός επηρέασε τη 
μαζικότητα της εκδήλωσης, 
αλλά καθόλου το ενδιαφέρον 
της, τη ζωντάνια της συζήτη¬ 
σης που ακολούθησε και την 
ευνοϊκή υποδοχή που συνάντη¬ 
σε η γενική παρουσίαση των 
θέσεων της ΟΑΚΚΕ. Στο επό¬ 
μενο φύλλο της εφημερίδας θα 
δημοσιεύσουμε την τοποθέτη¬ 
ση του Δροσόπουλου εκ μέρους 
του Κέντρου και την εισήγηση 
του σ. Ηλΐα Ζαφειρόπουλου σ’ 
αυτή την εκδήλωση. 


ΟΙ ΡΩΣΟΙ ΦΑΣΙΣΤΕΣ 
ΚΛΙΜΑΚΩΝΟΥΝ ΤΗΝ 
ΕΠΕΜΒΑΣΗ ΤΟΥΣ 
ΣΤΗΝ ΕΛΛΑΑΑ 


συνέχεια από τη σελ. 1 

νεΐς να πει ότι η πιο χαρακτηρι¬ 
στική αλλά και θριαμβευτική στιγ¬ 
μή της επίσκεψης Πριμακόφ στην 
Ελλάδα ήταν αυτή στην οποία ο 
Πριμακόφ και ο Πάγκαλος καθι¬ 
σμένοι δίπλα - δίπλα στο ελληνι¬ 
κό υπουργείο εξωτερικών τηλε¬ 
φωνούσαν στο Γάλλο υπουργό ε¬ 
ξωτερικών για την κρίση στο Ι¬ 
ράκ. 

Θα πρέπει να ήταν μια μεγάλη 
στιγμή ανακούφισης για τον Πά¬ 
γκαλο. 

Για πρώτη φορά η ελληνική δι¬ 
πλωματία δεν ήταν υποχρεωμένη 
να κρύβει από τη Δύση το ταπει¬ 
νό της βίτσιο, δηλαδή τη δουλική 
της λατρεία στη νεοτσαρική Ρω¬ 
σία. Ευτυχισμένος ο Πάγκαλος, 
που τόσο άσχημα λίγο πριν κα¬ 
τσάδιαζε τον Τζεμ για το λουκου- 
μάκι του, μπορούσε να καταπιεί 
δίχως πια να ντρέπεται, ούτε να 
φοβάται, το γιγαντιαίο ρώσικο 
λουκούμι που του πρόσφερε ο Πρι- 
μακόφ. Το τηλεφώνημα του Πά¬ 
γκαλου στο Γάλλο ομόλογό του 
Βεντρίν από την Αθήνα στο πλευ¬ 
ρό του Πριμακόφ, είναι επίσης 
συμβολικός θρίαμβος μιας κο¬ 
μπλεξικής θρασύδειλης αστικής 
τάξης που προκαλεί τις ΗΠΑ μό¬ 
νο όταν έχει δίπλα της μια ολό¬ 
κληρη υπερδύναμη και τη μισή Ευ¬ 
ρώπη. Από δω και μπρος η ελλη¬ 
νική διπλωματία και η Ελλάδα γε¬ 
νικότερα θα εμφανίζονται στη διε¬ 
θνή σκηνή σαν ένας καλοντυμέ¬ 
νος λιμοκοντόρος στην υπηρεσία 
του Ρώσου Αλ Καπόνε. 

Η προβοκατόρικη επίθεση του 
Κλΐντον στο Ιράκ προσφέρει στη 
Ρωσία και τα τσιράκια της την ε¬ 
ξής μεγάλη υπηρεσία: τους προ¬ 
σφέρει το πλατύτερο διεθνές πο¬ 
λιτικό μέτωπο πίσω από το οποίο 
κρύβουν τη δική τους επιθετική 
στρατηγική. 

Μέσα λοιπόν σε αυτή τη γιορ¬ 
ταστική ατμόσφαιρα το νέο αφε¬ 
ντικό του ελληνικού υποϊμπερια- 
λισμού, το χειρότερο από όλα, α¬ 
φού είναι χιτλερικό, επιθεώρησε 
το στρατό του και τα βασικά ερ¬ 
γαλεία του. 

Πήγε λοιπόν στον Άθω, όπου ε¬ 
πιθεώρησε το μεσαιωνικό ιδεολο¬ 
γικό του οπλοστάσιο και τον πιο 
καθυστερημένο και αντιδραστικό 
από όλους τους εν δυνάμει στρα¬ 
τούς του, δηλαδή τους καλόγε¬ 
ρους, και επιθεώρησε και το βασι¬ 
κό οικονομικό του εργαλείο: την 
εταιρεία Προμηθέας που έχει α- 
ναλάβει (μέσω του κομπραδόρου 
Κοπελούζου) να εξαρτήσει κατ’ 
αρχήν ενεργειακά την Ελλάδα α¬ 
πό μια ρώσικη βάνα και ύστερα μέ¬ 
σω Ελλάδας να εξαρτήσει όλα τα 
Βαλκάνια από την ίδια βάνα. Ό¬ 
πως γράφει η Ελευθεροτυπία στις 
17 Φλεβάρη ο Πριμακόφ “ άφησε 
σαφώς να εννοηθεί ότι η “Είρομη- 
θέας Γκαζ” θα είναι ο φορέας μέ¬ 


σω του οποίου τα ρώσικα συμφέ¬ 
ροντα και κυρίως η εταιρεία φυ¬ 
σικού αερίου “Γκάζπρομ” θα επι¬ 
διώξει την ανάληψη οικονομικών 
πρωτοβουλιών στην Ελλάδα και 
την ευρύτερη περιοχή των Βαλ¬ 
κανίων”. 

Προηγούμενα η υφισταμένη του 
πρευσβευτίνα της Ρωσίας στην Α¬ 
θήνα, Ματβιένκο, είχε κάνει δύο 
αξιοπρόσεκτες κινήσεις δείχνο¬ 
ντας το στυλ της νέας εποχής. 

Η μία κίνηση είναι ότι συναντή¬ 
θηκε με τον υφιστάμενό της Ν. 
Κωνσταντόπουλο τον πιο “ρώσο” 
από όλους τους πολιτικούς αρχη¬ 
γούς της χώρας, που καθόλου τυ¬ 
χαία τον χαρακτήρισε τον “ δημο¬ 
φιλέστερο έλληνα πολιτικό”, ενώ 
πάλι καθόλου τυχαία διαπίστω¬ 
ναν και οι δυο τους ότι οι δύο χώ¬ 
ρες “πέρα από τους ιστορικούς και 
πολιτιστικούς δεσμούς που τις 
συνδέουν, έχουν και κοινά στρα¬ 
τηγικά συμφέροντα στην παραευ- 
ξείνια περιοχή, τα Βαλκάνια, τη 
Μεσόγειο, και την Κύπρο” (Ελευ¬ 
θεροτυπία 14-2-98). Τέτοιες συ¬ 
μπτώσεις βέβαια δεν είναι και¬ 
νούργιες για τον Κωνσταντόπου¬ 
λο. Ήταν ο προηγούμενος ρώσος 
πρεσβευτής Νικολαγιένκο που εί¬ 
χε πρώτος διαπιστώσει την “από¬ 
λυτη ταύτιση” της Ρωσίας με τον 
ΣΥΝ. 

Η άλλη κίνηση της κυρίας Μα- 
κριγιένκο είναι ότι διάλεξε να δώ¬ 
σει αποκλειστική συνέντευξη με 
κύριο θέμα τους 8-300 σε μία και 
μόνη αξιοσέβαστη εφημερίδα, τη 
φασιστική Ελεύθερη Ώρα , που πα¬ 
ράρτημά της είναι το Τηλετώρα. 

Πόσο αποκαλυπτικά είναι όλα 
αυτά. Πόσο συμπληρωματικά και 
αλληλένδετα τα δύο πρόσωπα της 
Ρωσίας: το δημοφιλέστατο πρό¬ 
σωπο του Κωνσταντόπουλου και 
το απεχθέστατο του Μιχαλολιά- 
κου. 

Όσο και να προσπαθούν οι πρά- 
χτορες της Μόσχας να διαχωρί¬ 
ζουν τη μία μορφή τους από την 
άλλη, η ζωή και οι εξελίξεις θα 
τις ενώνουν. Η αληθινή σύγχρο¬ 
νη Ρωσία είναι ο ναζισμός. Οι Πά¬ 
γκαλοι και οι Τσοχατζόπουλοι 
που την αγκαλιάζουν, όπως και 
οι πράχτορες Κωνσταντόπουλος 
και Παπαρήγα που την υπηρετούν 
θα επιταχύνουν στο πολιτικό, ι¬ 
δεολογικό και οικονομικό επίπε¬ 
δο την ανάδειξη του μαύρου προ¬ 
σώπου της Ρωσίας, του αληθινού 
της προσώπου. 

Απέναντι σε αυτό θα οικοδομη- 
θεί το μέτωπο της δημοκρατίας, 
της εθνικής ανεξαρτησίας και της 
ανάπρτυξης. Το ζήτημα είναι να 
εμφανίζεται η Ρωσία στο προσκή¬ 
νιο και να μην κρύβεται στο σκο¬ 
τάδι. Η επίσκεψη τώρα του Πρι- 
μακόφ και μευθαύριο του Τσερ- 
νομίρντιν θα βάζει όλο και περισ¬ 
σότερο κόσμο σε σκέψη. 

ΕΤΗ ΑΑΕΠΗ Ο ΑΜΕΡΙΚΑΝΙΚΟΣ 
ΙΜΠΕΡΙΑΛΙΣΜΟΣ 


Ο ρωσοκινεζικος χιτλερικός αξονας 
δυναμώνει τις θέσεις του στον τρίτο κόσμο 


Τ ελικά ο αμρικάνικος ι 
μπεριαλισμός χώνεται 
όλο κια πιο βαθιά μέσα στη 
λάσπη στην οποία τον σπρώ¬ 
χνει η φύση του και ο προβο¬ 
κάτορας αρχηγός του. Μέχρι 
αυτή τη στιγμή η υπόθεση τρα¬ 
βάει όπως την θέλει η Μόσχα 
και ο φίλος της Κλίντον. 

Ο αμερικάνικος ιμπεριαλισμός 
είναι απομονωμένος σε όλον α- 
νεξαίρετα τον αραβικό κόσμο, α¬ 
φού δεν βρήκε ούτε ένα κομμάτι 
γη να πατήσει το στρατό του, έ¬ 
χει εναντίον του τη μισή Ευρώ¬ 
πη, ενώ η υπόλοιπη μισή τον α¬ 
κολουθεί μόνο στη βάση της υ¬ 
ποχρέωσης που έχει στον προστά¬ 
τη της. Αυτή η απομόνωση εκφρά¬ 
ζεται πια και σε διπλωματικό ε¬ 
πίπεδο. Οι ΗΠΑ έχουν γίνει μειο¬ 
ψηφία ανάμεσα στα σταθερά μέ¬ 
λη του Συμβουλίου Ασφαλείας, α¬ 
φού η Γαλλία συνεργάζεται με τον 
ρωσοκινέζικο σοσιαλφασιστικό 
άξονα. Αυτός ο άξονας για πρώ¬ 
τη φορά εμφανίζεται σαν ο ισχυ¬ 


ρότερος παγκόσμιος πόλος πολι¬ 
τικής ισχύος και σαν τέτοιος έι- 
ναι που απορροφάει ή ταλαντεύει 
τους ενδιάμεσους. Ουσιαστικά δεν 
πρόκειται μόνο για την απώλεια 
της Γαλλίας. Στη διάρκεια της 
διελκυνστίδας με τη Ρωσία (και 
όχι βέβαια με τον Σαντάμ που 
πρακτικά έχει γίνει ένα παιχνι- 
δάκι στα χέρια της Μόσχας), οι 
ΗΠΑ έχουν δεχτεί πλήγμα και α¬ 
πό την Αγγλία. Αυτό έχει φανεί 
λιγότερο, αλλά ο αληθινός κίν¬ 
δυνος πανωλεθρίας για τις ΗΠΑ 
έρχεται από το ταξίδι του Ανάν 
στον Σαντάμ. Αλλά αυτό το τα¬ 
ξίδι γίνεται επειδή ακόμα και η 
Αγγλία συμφώνησε σ' ένα γαλ¬ 
λικό σχέδιο που προβλέπει κάποια 
ενδιάμεση λύση για την επιθεώ¬ 
ρηση των όπλων, λύση που θα ε¬ 
πιδιώξει ο Ανάν. 

Οι ΗΠΑ υπέκυψαν στη μεσο¬ 
λάβηση Ανάν εγκαταλείποντας 
τη μόνη ασφαλή θέση που είχαν 
ως τώρα. Και αυτή η θέση ήταν 


ότι οι επιθεωρήσεις θα γίνουν α¬ 
πό την υΝδΟΟΜ, με τη σύνθεση 
που υπάρχει και στα μέρη και στο 
χρόνο που αυτή θέλει να επιθεω¬ 
ρήσει. Από την ώρα που αυτή η 
θέση ελαστικοποιήθηκε και μάλι¬ 
στα από τη στιγμή που φτιάχτη¬ 
κε μια άλλη επιτροπή που θα χαρ¬ 
τογραφήσει τα παλάτια του Σα¬ 
ντάμ, η υΝδΟΟΜ και η αμερικά¬ 
νικη θέση είναι πληγωμένες κα¬ 
τάκαρδα. Η στρατιωτική υπερδύ- 
ναμη έχει μετατραπεί σ’ ένα δι¬ 
πλωματικό κλωτσοσκούφι, κατα¬ 
δικασμένο σε μεγαλύτερες υποχω¬ 
ρήσεις. Όσο δε περισσότερες υ¬ 
ποχωρήσεις κάνει μία τέτοια υ- 
περδύναμη, τόσο πιο πολύ ξεθαρ¬ 
ρεύουν οι εχθροί της και οι προ- 
στατευόμενοι. Ήδη οι κνίτες της 
Ιταλίας βγάλανε γλώσσα και σκο¬ 
πεύουν να μην της δώσουν βάσεις. 
Αφήνουμε τους δικούς μας τσά- 
τσους του Κρεμλίνου που σε μια 
τέτοια ατμόσφαιρα αποχτούν μια 
σπάνια γενναιότητα. 


Αν οι αμερικάνοι τολμήσουν τε¬ 
λικά να χτυπήσουν η διπλωματι¬ 
κή τους ήττα θα είναι τέλεια, όσο 
τέλειος θα είναι και ο ρώσικος 
θρίαμβος. Στην ουσία ο νεοχιτλε- 
ρικός άξονας Μόσχας-Πεκίνου θα 
απέχει λίγα βήματα από τον έλεγ¬ 
χο του πετρελαίου του Κόλπου 
τουλάχιστον στο διπλωματικό ε¬ 
πίπεδο. 

Έχουμε ξαναγράψει πως το 
χτύπημα του φασίστα Σαντάμ δεν 
έχει κανένα απολύτως νόημα ό¬ 
ταν δεν είναι συντριπτικό. Αλλά 
ένα συντριπτικό χτύπημα είναι 
δυνατό μόνο αν οι ίδιοι οι γείτο¬ 
νες του Σαντάμ θέλουν να τον 
συντρίψουν. Αλλά αυτοί δεν θέ¬ 
λουν. Και δεν θέλουν γιατί ξέρουν, 
ότι δεν είναι ο ιρακινός φασισμός 
ο μεγαλύτερος εχθρός του αραβι¬ 
κού κόσμου. Ξέρουν ότι ο ιρακι- 
νός φασισμός είναι ένας μεσαίος 
τραμπούκος και δεν έχουν λόγο 
να πάνε με τις ΗΠΑ που είναι δια¬ 
τεθειμένες να του δώσουν μόνο έ¬ 


να χτύπημα που δεν θα τον συ¬ 
ντρίψει αλλά θα τον εξαγριώσει 
και μάλιστα θα τον αγιάσει στα 
μάτια των αραβικών λαών. Ακό¬ 
μα οι Άραβες μισούν πολύ τους 
σιωνιστές που πήραν πάλι την ε¬ 
ξουσία στο Ισραήλ και δεν είναι 
διατεθειμένοι να χτυπάνε μια 
πλευρά του φασισμού και όχι μια 
άλλη, επειδή έτσι θέλουν οι ΗΠΑ. 

Έτσι η επίθεση των ΗΠΑ στο 
Ιράκ είναι εκδήλωση της πιο σι¬ 
χαμερής και θρσύδειλης αλαζονΐ- 
ας. Είναι ό,τι πιο εμετικό. Κι έτσι 
ο αραβικός κόσμος και ο Τρίτος 
Κόσμος και η διεθνής κοινή γνώ¬ 
μη στρέφονται όλοι ενάντια στις 
ΗΠΑ. Και αντικειμενικά όλοι α¬ 
ναγνωρίζουν στη βρωμερή Ρωσία 
και την Κίνα, τα πιο μεγάλα τέ¬ 
ρατα, το ρόλο του επικεφαλής και 
του θεματοφύλακα της παγκό¬ 
σμιας ειρήνης. Αυτές είναι οι συ¬ 
νέπειες ενός αδύναμου πολιτικά 
Τρίτου Κόσμου και μιας επίσης α¬ 
δύναμης Ευρώπης. Κάνουν αρχη¬ 
γό τους τον χειρότερο εχθρό τους. 


ΑΝΑΚΟΙΝΩΣΗ ΤΟΥ 'ΟΥΡΑΝΙΟΥ ΤΟΞΟΥ ' 


συνέχεια από τη σελ. 8 

Δυστυχώς ακόμη και σήμερα ακολουθείται η ίδια πολιτική με τους λεγάμενους παλλινοστούντες τους 
οποίους στη μεγάλη τους πλειοψηφία εγκαθιστά η πολιτεία επιλεκτικά στις περιοχές της Μακεδονίας και 
Θράκης, σύμφωνα με τα πρόσφατα στοιχεία του ομώνυμου Υπουργείου, δημιουργώντας νέες εστίες έντα¬ 
σης. Στην κατεύθυνση αυτή είναι και η εγκύκλιος του υπουργείου Εσωτερικών που στάλθηκε πρόσφατα 
στους δήμους και τις κοινότητες της Μακεδονίας σε σχέση με το αν υπάρχουν καταγραμμένα σήμερα 
διαθέσιμα χωράφια ή οικήματα με προφανή σκοπό τη διάθεσή τους σε αυτούς, δημιουργώντας ουσιαστικά 
προϋποθέσεις για διαμάχες όπως η πρόσφατη ανάμεσα στους κατοίκους των παραπάνω χωριών. 

Το Ουράνιο Τόξο υπερασπίζεται απο θέση αρχής τα δικαιώματα των ξένων οικονομικών μεταναστών που 
η πείνα και η απελπισία τους έφερε στην Ελλάδα όμως η πολιτική της επιλεκτικής εγκατάστασης εκτός 
από τα παραπάνω αναφερόμενα συνιστά σήμερα πρόκληση όταν οι εθνικά Μακεδόνες πολτικοί πρόσφυγες 
δεν έχουν καν το δικαίωμα της επίσκεψης ή του επαναπατρισμού τους, πόσο μάλλον της πολιτικής και 
οικονομικής τους αποκατάστασης. 

Το Ουράνιο Τόξο καταδικάζει τα εθνικιστικού περιεχομένου συνθήματα τα οποία ενθάρυνε το ελληνικό 
κράτος με την πολιτική του τα προηγούμενα χρόνια αλλά και σήμερα, με αποτέλεσμα ή όποια εθνική 
συνείδηση των πολιτών του να γίνεται αντικείμενο αντιπαράθεσης αναγάγοντάς την σε τίτλο τιμής ή ύβρη. 

Η εθνική συνείδηση των πολιτών ενός κράτους δεν πρέπει να εξαρτάται από τις σχέσεις εξουσίας ανάμε¬ 
σα στο κράτος και τον πολίτη ούτε να εκχαράσσεται απο κρατικές πολιτικές βίαιης αφομίωσης. Τα λάβαρα 
και οι σημαίες που επιδείχθηκαν στην αντιπαράθεση των κατοίκων των δύο χωριών με σκοπό την προβολή 
της εθνικής τους ταυτότητας αποδεικνύουν έλλειψη πολιτικής παιδείας που σε μεγάλο βαθμό οφείλεται 
στα ερεθίσματα και πρότυπα που προβάλει συστηματικά η ελληνική πολιτεία. 

Στο ζήτημα της αντιπαράθεσης αναμεσα στα δύο χωριά πιστεύουμε ότι η πολιτεία οφείλει να εφαρμόσει 
τις αποφάσεις των θεσμικών της οργάνων οι οποίες διακιώνουν την κοινότητα του Αγ. Παντελεήμονα. 
Υπεύθυνοι για την εφαρμογή των αποφάσεων είναι και οι τοπικοί φορείς που την εκπροσωπούν και πρώτι¬ 
στα η νομαρχιακή αυτοδιοίκηση. Είναι γεγονός ότι με την εφαρμογή της απόφασης δημιουργείται κοινωνι¬ 
κό πρόβλημα επειδή θίγονται οι κάτοικοι της Βεγόρας που στις παραπάνω εκτάσεις έχουν αναπτύξει 
καλλιέργειες επενδύοντας χρήματα. Είναι επίσης γεγονός ότι οι δημόσιες αυτές εκτάσεις καλλιεργούνταν 
τα προηγούμενα χρόνια με την ανοχήτης πολιτείας. Για τους παραπάνω λόγους πιστεύουμε ότι πρέπει και 
οι αποφάσεις να εφαρμοστούν αλλά και μέτρα να παρθούν για τους θιγέντες καλλιεργητές. Αυτό μπορεί να 
γίνει είτε με την καταβολή χρηματικών αποζημιώσεων είτε με ειδικές ρυθμίσεις που θα παραχωρούν εκτά¬ 
σεις σε διαθέσιμες περιοχές χωρίς να δημιουργούνται παρόμοια προβλήματα. 

Το Ουράνιο Τοξο θεωρεί πως στην αυγή του 21ου αιώνα ζητήματα γης όταν συνδυάζονται με ρατσιστικές 
και εθνικιστικές αντιλήψεις αποτελούν επικίνδυνο και εκρηκτικό μείγμα, κοινωνικό πισωγύρισμα, αποτε¬ 
λώντας τροχοπέδη στην ευρωπαϊκή πορεία της χώρας μας και την ενότητα των πολιτών της. 

Καλούμε τους κατοίκους των δύο κοινοτήτων μετά τη διευθέτηση του ζητήματος αλλά και όλους τους 
συμπολίτες μας να ενθαρρύνουν και να υποστηρίζουν εκδηλώσεις και απόψεις που θα προάγουν το πνεύμα 
καλής γειτονίας, αλληλεγγύης και φιλίας δείχνοντας με τον τρόπο αυτό τη θέλησή τους για ειρηνική 
συμβίωση, βάζοντας ταυτόχρονα υποθήκη για τις μελλοντικές γενιές. 

ΝΟΜΑΡΧΙΑΚΗ ΕΠΙΤΡΟΠΗ ΟΥΡΑΝΙΟΥ ΤΟΞΟΥ» 

Σημείωση: Τα ελληνικά τοπωνύμια αναφέρονται στο κείμενο και στη μακεδονική γλώσσα. Όμως δεν 
διαθέτουμε τους κατάλληλους χαρακτήρες γραμμάτων. 


ΤΟ ΝΟΗΜΑ ΤΗΣ 
ΑΠΟΠΕΙΡΑΣ ΚΑΤΑ 
ΣΕΒΑΡΝΤΑΝΤΖΕ 


Η απόπειρα δολοφονίας 
ενάντια στον πρόεδρο 
της Γεωργίας Ε. Σεβαρτνάτζε 
και η έμμεση αλλά ξεκάθαρη 
καταγγελία του ότι πίσω απ’ 
την απόπειρα κρύβεται η 
Ρωσία αποτελεί μια θετική 
εξέλιξη στο χώρο της πρώην 
ΕΣΣΔ. 

Ο Σεβαρτνάτζε, πρώην 
υπουργός εξωτερικών της 
ΕΣΣΔ επί Γκορμπατσόφ, 
στάλθηκε στη Γεωργία απ’ 
τους μεγαλορώσους σοβινι¬ 
στές για να τσακίσει την 
εθνικοανεξαρτησιακή τάση 
μέσα στην αστική τάξη που 
είχε σαν εκπρόσωπο τον 
Γκαμσαχουρντία, πρόεδρο 
τότε της Γεωργίας. Ο καγκε- 
μπίτης Σεβαρτνάτζε τα 
κατάφερε με τη βοήθεια της 
Ρωσίας. Απρόσμενα όμως ο 
ίδιος πρόδωσε τα αφεντικά 
του και πέρασε στο στρατόπε¬ 
δο του γεωργιανού εθνικι¬ 
σμού. 

Πρόσφατα η Γεωργία 
προχώρησε σε δύο συμφωνίες: 
η πρώτη με το Αζερμπαϊτζάν 
καθόρισε το λιμάνι του Σούσι 
στη Μαύρη Θάλασσα ως 
τερματικό σταθμό ενός απ’ 
τους πολλούς αγωγούς του 
αζερικού πετρελαίου προς την 


αγορά της Δύσης. Η δεύτερη 
ήταν η υπογραφή διμερούς 
συμφωνίας με την τουρκία για 
αγωγό που θα παρέκαμπτε τη 
Ρωσία. 

Η Ρωσία όμως θέλει να 
ελέγξει τα πετρέλεια της 
Κασπίας και να βάλει στο χέρι 
τη στρόφιγγα που θα ελέγχει 
τη ροή των πετρελαίων προς τη 
Δύση. Αυτό το σχέδιο αποκλεί¬ 
ει την Τουρκία που συγκρούε¬ 
ται με τη Ρωσία και αρνείται 
την προστασία της ή έστω την 
ουδετερότητα της. Απ’ την 
άλλη μια τόσο θρασύτατη 
ενέργεια του Σεβαρτνάτζε δεν 
μπορούσε να μείνει ατιμώρητη, 
γιατί έτσι θα άνοιγε την όρεξη 
όλων των Δημοκρατιών που 
βρίσκονται γύρω απ’ την 
Κασπία και διεκδικούν το 
μερίδιο τους στα πλούσια 
κοιτάσματα να συνάψουν 
συμφωνίες αγνοώντας τη 
ρώσικη υπερδύναμη. 

Ωστόσο, κάθε σφαίρα της 
Ρωσίας, κάθε αντίθεση που έχει 
σπείρει στα έθνη και τα κράτη 
της πρώην ΕΣΣΔ θα γονιμο- 
ποιήσουν αναπόφευκτα το 
μίσος και την οργή ενάντια 
της. είναι η πολύτιμη πείρα που 
προσφέρει ο ιμπεριαλισμός 
στους καταπιεζόμενους. 







